MySejahtera Jadi Pertikaian Netizen Disaat Kes COVID-19 Dalam Negara Kembali Meningkat

Sejak bermulanya penularan wabak COVID-19 di seluruh dunia pada tahun awal tahun ini, pengesanan kontak atau contact tracing telah menjadi antara keperluan yang dilaksanakan bagi mengekang penularan wabak membunuh itu.

Untuk memudahkan pengesanan kontak juga, pelbagai aplikasi atau kemudahan telah dibangunkan bagi membantu pihak berkuasa terutama berkait kesihatan untuk memperkenalkan sistem dan aplikasi seperti MySejahtera yang digunakan di seluruh negara.

Aplikasi ini bukan sahaja membantu dalam pengawasan penularan wabak dalam negara dan membolehkan pengguna melaksanakan penilaian kesihatan kendiri namun turut membantu Kementerian Kesihatan Malaysia (KKM) mendapat maklumat awal untuk mengambil tindakan yang cepat dan berkesan.

Bagaimanapun, sejak berlakunya peningkatan kembali kes COVID-19 dalam negara sejak kebelakangan ini, aplikasi MySejahtera dilihat mula menerima tempias dalam kalangan pengguna media sosial apabila keberkesanannya mula dipertikaikan netizen.

Antara rungutan yang dapat dilihat di media sosial sejak beberapa hari ini adalah bahawa dakwaan aplikasi terbabit tidak memaparkan keadaan semasa berkait penularan wabak itu di premis yang dimasukkan mereka ke dalam aplikasi pengesanan kontak itu.

KLCC confirmed got one case. But MySejahtera apps also not alert me when I check in everyday to work. Then I went to hotspot tracker and insert the name of place. This is the result. So? Late or memang no info? pic.twitter.com/l0yel4CCW1

— 𝐍𝐑𝐃. (@NikeSazdli_) September 28, 2020

MySejahtera still got no updates. Are you kidding me.. Im still categorised as low risk. I went to Nu Sentral yesterday.

— Hestia (@casyuewnut) September 28, 2020

Searched several locations on the MySejahtera app hotspot tracker and there is absolutely no results. Brilliant

— Oden Fujiyama (@FujiyamaOden) September 27, 2020

Bukan sahaja didakwa tidak memaklumkan dengan tepat sesuatu premis mempunyai kes berkait COVID-19, malah netizen juga turut menyatakan kegusaran mereka berhubung pemberitahuan jika mereka disyaki sebagai kontak rapat kepada sesuatu kes.

Pemberitahuan untuk menjalankan saringan dan mengambil langkah berjaga-jaga sekiranya disyaki berhubung dengan individu atau premis yang mempunyai kes hanya boleh diketahui melalui berita dan juga media sosial.

Aplikasi tersebut menurut mereka sepatutnya memaklumkan jika tempat-tempat yang dilawati pengguna sebelum ini disyaki mempunyai kaitan dengan penularan wabak COVID-19 dan bukannya mereka perlu mengetahui perkara tersebut melalui sumber lain.

Apa guna MySejahtera scan 1000 kali kalau kena find this kind of info sendiri? Or kena self-report? Like I thought the app was supposed to inform us if we are suspected. https://t.co/HGQshyueGu

— Afif Akmal (@maakmal97) September 26, 2020

I thought Mysejahtera apps would notify us if there’s any +ve ppl went to the same place as we did 😕

this is scary. especially since nusentral and kl sentral gets thousands of people walking in and out…to ALL over KL and travelling out of KL. they better get MySejahtera to trace out everyone who checked in there and get them tested or else we all screwed. https://t.co/CvEbzPwSH4

— mallu papi 🇲🇾 (@shyxmm) September 27, 2020

wait, so all this check ins with MySejahtera but contact tracing is still manually done?

— ✨tomi ✨ (@izzahnabila____) September 27, 2020

Justeru itu, untuk menyelesaikan segala kekeliruan dan persoalan, netizen juga mula menyarankan agar aplikasi tersebut ditambah baik dan memaklumkan kepada pengguna jika premis atau kawasan yang pernah dan akan dilawati mereka mempunyai risiko penularan COVID-19.

Walaupun pengesanan kontak oleh pihak berkuasa tidak dinafikan dijalankan dengan baik sepanjang berlakunya penularan wabak itu di negara kita namun ianya adalah lebih baik jika aplikasi tersebut turut berfungsi sebagai sistem pemberitahuan kepada orang ramai tentang perkembangan semasa berhubung kes COVID-19 di sesuatu kawasan.

Sebab ramai kata apps mysejahtera ni takde function & just another foursqure & swarm apps check in there check in there, aku harapkan MKN boleh la message bagitau info alert direct for contact tracing to those visited places of people yg mungkin ada covid19 cases.

— anep 🇲🇾 💞 (@hanifjamals) September 28, 2020

Tidak mahu kerisauan masyarakat terus bertambah disaat kes COVID-19 sedang meningkat naik terutama di kawasan sekitar Lembah Klang, pihak Kementerian Kesihatan Malaysia pada pagi ini akhirnya mengeluarkan satu kenyataan di akaun media sosial mereka.

Menyedari terdapat persoalan mengenai kenapa sesetengah kawasan yang dilaporkan berkemungkinan mempunyai kes positif COVID-19 disenaraikan dalam aplikasi mereka, KKM menjelaskan ianya kerana sesuatu kawasan hanya diisytiharkan  ada kes selepas siasatan terperinci dijalankan pihak mereka.

“Untuk makluman semua, sesuatu kawasan dikatakan ada kes selepas siasatan terperinci oleh KKM.

“Kawasan yang menunjukkan terdapatnya kes setelah mengesahkan punca jangkitan atau kebolehjangkitan.

“Oleh itu kesemua pusat membeli-belah bukan merupakan punca jangkitan mahupun ada potensi penyebaran virus COVID-19,” jelas mereka.

Berikut adalah kenyataan oleh Mysejahtera mengenai pertanyaan kegunaan Hotspot Tracker di aplikasi tersebut. pic.twitter.com/PLBfHa1DIM

— KKMalaysia🇲🇾 (@KKMPutrajaya) September 28, 2020

Baca juga perkembangan semasa berkait COVID-19 dalam negara di pautan di bawah.

Mahu Elakkan Penularan COVID-19, Aktiviti Mendaki Gunung Kinabalu Ditutup Sementara Waktu

Anak Malaysia Juga Hebat, Saintis Kita Berjaya Cipta Kit Ujian Pantas COVID-19 Pertama Di Dunia

14 Lokasi Di Langkawi Disahkan Telah Dilawati Individu Positif COVID-19


Myspace Kini Hak Milik TIME Inc

Tahun 2011, Myspace dibeli oleh Viant pada harga hanya USD35 juta di mana penyanyi Justin Timberlake turut menjadi salah seorang orang penting dalam pembelian itu. Myspace yang diberi nafas baru oleh Viant Group sudah berpindah milik kepada Time Inc. Viant dibeli oleh Time Inc dan secara tidak langsung, Myspace kini di bawah seliaan Time Inc.

Sejak kembali beroperasi dengan layout dan interface yang baru pada tahun 2013, Myspace berjaya meningkatkan traffic sehingga 575% dengan segmen ‘Throwback Thursday’ mereka. Rasanya pengguna lama Myspace kembali untuk melihat profil dan gambar- gambar yang mereka upload di Myspace dahulu.

Time Inc, yang juga pemilik kepada majalah People, Sports Illustrated, TIME, Entertainment Weekly dan banyak lagi, berpendapat rancangan untuk pembelian Viant ini adalah untuk mencipta satu rangkaian yang besar untuk tujuan menarik pelaburan.

Motif lain pembelian Viant? Time mahukan entiti online yang besar dan mempunyai nama untuk menampung kerugian business traditional mereka; merujuk kepada industri majalah keluaran mereka.

Syarikat Time Inc merekod kerugian sebanyak USD881 juta tahun lepas dan mereka berharap pembelian Viant ini dapat membantu mereka mendapat pelanggan dan client yang baru.

Tiada cerita bagaimana Time akan menggunakan medium Myspace ini buat masa ini. Jadi kita tunggu perkembangan terbaru Myspace kelak.


MyTeksi Tawar Peluang Pekerjaan Kepada Bakal Bekas Staf MAS

MyTeksi atau dikenali sebagai GrabTaxi di rantau Asia Tenggara telah menawarkan peluang pekerjaan kepada staf Malaysian Airlines (MAS) yang bakal diberhentikan kerja pada 1 Jun dengan memuat naik gambar ini di laman Facebook mereka lewat malam semalam.

Gambar tersebut mendapat banyak reaksi daripada pengguna media sosial.

Bagi mereka yang mahu menjadi sebahagian daripada keluarga MyTeksi dalam sektor jualan, perkhidmatan pelanggan, pemasaran dan logistik, pihaknya telah menyediakan borang di atas talian.

LIKE dan FOLLOW Vocket di Facebook serta Instagram


MyUndi Jadi Platform Digital ‘All-In-One’ Sedia Lapor Perkembangan Terkini PRU15

Perdana Menteri Malaysia, Dato’ Sri Ismail Sabri bin Yaakob telah mengumumkan pembubaran parlimen pada 10 Oktober 2022. Lantaran itu, Pilihan Raya Umum (PRU) Malaysia 2022, atau secara rasmi Pilihan Raya Umum Malaysia ke-15 akan diadakan pada 19 November 2022 ini.

Pada edisi kali ini, kita bakal menyaksikan 222 kerusi parlimen dan sebanyak 117 kerusi negeri di Pahang, Perak, Perlis, dan Sabah akan dipilih untuk pilihan raya ini. Oleh itu, seluruh rakyat Malaysia boleh mengikuti dan mendapatkan segala info dan perkembangan terkini pilihan raya umum melalui portal myundi di www.myundi.com.my.

Portal sehenti yang telah dilancarkan oleh REV Media Group (“REV”) ini telah diperkenalkan sejak pilihan raya umum sejak tahun 2018. Portal ini menyalurkan berita-berita semasa, maklumat terkini berkaitan pilihan raya serta keputusan keseluruhan pilihan raya.

MyUndi adalah platform digital ‘all-in-one’ yang menyediakan penglibatan interaktif dengan statistik pilihan raya yang tepat. Bagi edisi kali ini, MyUndi memperkenalkan ciri baharu Suara Kita, yang memberi peluang untuk seluruh rakyat menyuarakan pendapat dan idea berkenaan kerajaan baharu yang bakal dipilih.

Rakyat Malaysia boleh pergi ke pautan www.myundi.com.my/suara-kita dan menjawab beberapa soalan ringkas lalu menyuarakan idea untuk masa depan Malaysia seterusnya kongsikan idea mereka di laman sosial.

Boleh diakses secara langsung selama 24 jam, orang ramai boleh memanfaatkan penggunaan myundi sepenuhnya bagi mendapatkan berita, video, infografik yang interaktif dan banyak lagi perihal berkaitan pilihan raya.

Orang ramai juga boleh melawat myundi untuk mendapatkan perkembangan terkini terutamanya pada 5 November untuk kemas kini penamaan calon dan pada malam 19 November untuk keputusan pilihan raya yang terpantas.

Suruhanjaya Pilihan Raya (SPR) telah menetapkan 19 November sebagai tarikh mengundi. Berikut merupakan antara tarikh-tarikh penting bagi pilihan raya umum ke-15:

05 November 2022 – Hari Penamaan Calon
15 November 2022 – Hari Pengundian Awal
19 November 2022 – Hari Pengundian

Portal berita myundi boleh diakses melalui komputer, telefon pintar dan tablet di www.myundi.com.my di seluruh dunia.


Myvi Salah Jalan, Buat ‘Potongan Tajam’ Hingga Nyaris Langgar Motosikal

Setiap kali pengguna jalan raya tersalah laluan semasa menuju ke sesuatu destinasi, pasti ada yang cuba mengambil ‘jalan mudah’ dengan membuat belokan tajam untuk keluar simpang sehingga menyusahkan pengguna jalan raya yang lain.

Baru-baru ini tular satu hantaran Facebook mengenai seorang penunggang motosikal nyaris berlanggar dengan sebuah kereta Perodua Myvi yang secara tiba-tiba mahu keluar dari lebuhraya dengan memotong dari lorong paling kanan ke lorong paling kiri.

Video yang berdurasi sekitar dua minit itu diambil daripada dashcam yang dipasang pada pemilik motosikal tersebut. Jelas kelihatan pemandu Myvi itu secara tiba-tiba membuat ‘belokan tajam’ tanpa memperlahankan kenderaan sehingga hampir melanggar penunggang motosikal terbabit.

Setelah berjaya mengelak kereta Myvi itu, penunggang motosikal memberhentikan motosikalnya di persimpangan lebuhraya dan cuba menahan kereta tersebut. Namun, pemandu Myvi bertindak melarikan diri setelah salah seorang petugas di sekatan jalan raya berhampiran menuju ke arah mereka berdua.

Rakaman dashcam yang serba terang dan jelas itu telah mendapat perhatian netizen sehingga mencetus pertikaian di antara orang ramai siapakah yang bersalah dalam perkara ini. Ada yang menyalahkan Myvi kerana tindakannya yang melulu, dan ada juga yang menyalahkan pemilik dashcam kerana menunggang motosikal dengan laju.

Pada rakaman akhir video dashcam ini, polis yang bertugas di sekatan jalan raya berhampiran menyatakan beliau turut nampak insiden yang hampir melibatkan pelanggaran antara kereta Myvi dengan penunggang motosikal terbabit.

Tambah polis itu lagi, sekiranya pemandu Myvi tidak melarikan diri, dia sendiri akan memberi ‘amaran’ kepada pemandu tersebut.

Sementara itu, satu keluarga ini dikecam orang ramai selepas tindakan mereka mengambil hampir kesemua makanan yang ada di food bank dirakam CCTV.

Pentingkan Diri, Warganet Kecam Sikap Tamak Keluarga Ini Ambil Semua Barang Di Food Bank

Ambil Lajak Macam Bawa Lori, Netizen Simpati ‘Rider’ Nyaris Berlanggar Dengan Myvi


Myvi ‘Terbang’ Elak Terjunam Dalam Longkang Besar Raih Perhatian Netizen

Kereta keluaran tempatan, Perodua Myvi sering kali menjadi bualan orang ramai kerana kemampuannya ‘beraksi’ di atas jalan raya yang tidak boleh difikirkan dengan akal minda manusia biasa.

Terbaru, sebuah kereta Myvi berwarna putih ditemui ditemui ‘terbang’ melepasi longkang besar di Jalan Indah Taman Bukit Indah, Iskandar Puteri Johor Bahru pada tengah hari tadi.

A post shared by VOCKET Car Club (@vocketcarclub)

Netizen turut memberi pandangan pemandu Myvi berkenaan bernasib baik kereta tersebut tidak jatuh ke dalam longkang kerana jika ia berlaku, pasti impaknya lebih teruk. Kereta berkenaan juga pastinya dipandu laju kerana dapat melepasi longkang tersebut.

Difahamkan pemandu yang tersepit di dalam kereta telah berjaya diselamatkan oleh Pasukan Keluaran Operasi (PKO) dengan menggunakan peralatan khas. Mangsa seterusnya diserahkan kepada pihak KKM untuk mendapatkan rawatan selanjutnya.

Oleh kerana kereta Myvi sering kali membuat ‘onar’, netizen telah membuat satu Facebook Group khas untuk berkongsi ‘masalah’ yang dibuat oleh pemilik kereta Myvi.

Laman ‘Myvi Buat Hal Apa Hari Ini?’ Jadi Medan Kongsi Gelagat Myvi Di Jalanan

Kerap ‘Test Power’ Ekzos, Jiran Tembak Myvi Guna Pistol Angin Buatan Sendiri


Myvi ‘Terbang’ Secara Tiba-Tiba Cetus Pertikaian Antara Netizen

Walaupun pelaksanaan PKP dikuatkuasakan sehingga awal bulan Jun nanti, keadaan jalan raya agak ‘sesak’ ekoran sektor ekonomi masih berjalan seperti biasa.

Sehingga kini, beberapa kemalangan jalan raya telah berlaku dan baru-baru ini seorang pemandu berjaya merakam sebuah kereta Myvi terbang terpelanting ke bahu kiri jalan secara tiba-tiba.

Video yang berdurasi sekitar 23 saat itu menunjukkan sebuah kereta Perodua Myvi memandu dalam keadaan biasa sebelum kereta tersebut secara tiba-tiba meluru ke pembahagi jalan lalu menuju ke bahu kiri jalan.

Menurut komen-komen dari pengguna media sosial, terdapat sebuah kemalangan sudah berlaku terlebih dahulu sebelum Perodua Myvi melalui jalan tersebut.

Menurut mereka, terdapat dua kemungkinan sama ada kereta tersebut hilang kawalan akibat ‘bekas minyak’ yang tertumpah dari kemalangan sebelum ini ataupun pemandu kereta tersebut kelam-kabut ‘brek mengejut’ apabila ternampak polis trafik pada bahagian kiri jalan.

Bahkan ada yang mengatakan jalan tersebut memang kerap berlaku kemalangan sehinggakan setiap minggu pasti ada sekurang-kurangnya satu kes kemalangan.

Sehingga kini tidak dipastikan bagaimana Perodua Myvi itu tiba-tiba sahaja meluru ke pembahagi jalan sebelum menuju ke bahu kiri jalan.

Nasib baik kereta Myvi tersebut tidak merempuh beberapa buah kenderaan yang berada pada bahagian kiri jalan, termasuklah seorang polis trafik yang baru sahaja mahu meninggalkan tempat kemalangan yang berlaku sebelum itu.

Baru-baru ini sebuah kedai kereta tawarkan servis reset mileage semurah RM150 telah diserang netizen.

Netizen ‘Serang’ Kedai Tawar Servis Reset Mileage Kereta Semurah RM150

Ini Proses ‘Private Collector’ Malaysia Beli Model Bugatti Edisi Terhad Bernilai RM25 Juta

Setelah Kenderaan Disita, Pemandu Kancil ‘Legend’ Kembali Dengan Kereta Baharu


‘Aku Seorang Jururawat’, Kisah Menyentuh Hati Misi Kerajaan Yang Ramai Belum Tahu

Mula-mula aku isi borang nak jadi misi di SPA8 aku ni ikut kawan-kawan sahaja. Kesudahannya kawan yang beria-ia nak jadi misi tak ada rezeki, aku pula yang dapat tawaran. Punye degil tak nak jadi misi, pergi interview aku pakai selipar. Dalam bilik interview diorang cuma tanya aku tolong sebut jantung dalam Bahasa Inggeris. Dalam hati aku, tu je dia tanya.??

Tajuk dia ‘Tawaran Mengikuti Latihan Separa Perubatan Jururawat Terlatih U29’. Air mata menitik bukan sebab gembira tapi sebab tak sempat sorok surat. Kantoi dengan ayah aku di mana nak tak nak aku kena pergi latihan ini. Boleh bayang tak aku yang degil, gengster kuat bergaduh ini kena jadi misi.

Minggu pertama masuk kolej aku dah menangis sebab aku tak reti lukis gambar tulang. Off cozlah aku budak akaun, tu pun akaun aku cukup makan ni aku kena belajar anatomi manusia pula.. alahai.

Dalam minat tak minat 3 tahun tu berjalan dengan lancar aku lulus exam dengan berjaya. Serius aku sendiri pun tak sangka.

So aku diagnoskan kerjaya aku sebagai ‘JURURAWAT TERLETIH U29’. Sebab apa aku cakap macam ini – semua kerja atas kepala, bahu, tangan dan kaki kau. Mata kau pula kene ada depan belakang kiri dan kanan.

Allah akan bagi kau macam-macam jenis pesakit. Ada yang menghiburkan hati, ada yang menyakitkan hati, ada yang boleh buat kau tersentuh hati. Aku ingat lagi kalau dapat jaga budak-budak muda, dalam kita tengah-tengah sibuk diorang panggil, “Misi, misi, nak air.”

Kita tengah sibuk pun berhenti, pandang dia, “nak air apa?”. Dia pun selamba jawab, “I LOVE U misi,” sambil gelak terkekek-kekek, aku pun selamba juga jawab, “Jaga kau aku cucuk pakai jarum besar.”

Bila kau jadi misi saham memang tinggi jodoh datang bertalu-talu. Makcik pakcik semua berkenan nak buat kau menantu. Kadang-kadang 10 kali sedara yang sama datang tanya condition pesakit. Rupa-rupanya nak usha nama kat nametag. Lepas tu berjaya pulak dapat nombor telefon misi.

Tapi misi macam ni la bila dah busy sampai lupa nak senyum. Kadang-kadang misi tengah stress sebab tengah tahan kencing.

Sebab bila kita dapat pesakit yang tak ada saudara, doktor mintak diorang puasa untuk operation sampai tengah malam, operation cancel. Pesakit pun terkebil-kebil tak ada apa nak mkn. Misi mesti takkan smpai hati tengok.

Keluarkan duit suruh PPK beli nasi goreng dan milo ais sebungkus bagi pada pesakit. Bila tengok dia makan, tidur lena baru misi senang hati. Tapi misi diam je tak bagitau sesiapa. Esok pagi-pagi bila sedara sampai misi orang pertama kena sembur pasal apa operation boleh cancel ? Misi diam lagi sebab apa sebab bila menjawab misi terus kena cop kurang ajar.

Misi orang yang selalu ada saat-saat pesakit nak hembuskan nafas yang terakhir. Misi orang yang ajar mengucap, Kadang-kadang misi pun mengalir airmata bila tak dapat selamatkan pesakit, tapi bila ayah sendiri meninggal misi tak ada di sisi. Misi sedih tapi misi tahu ayah mesti bangga anak dia jadi misi yang selalu tolong orang setiap masa.

Pagi raya datang kerja dengan hati sebak bila dengar takbir raya. Seminggu lepas raya baru dapat jejak kaki di kampung. Tapi takpe misi faham memang ini pengorbanan dia. Nak bergaduh suami isteri nak balik beraya kat mane pun misi tak sempat. Kalau dapat cuti raya terkejar ke sana ke mari sebab katanya cuti tak boleh lebih daripada 5 hari. Misi pendam dalam sabar.

Anak-anak membesar dan sayang pengasuh je sebab lepas habis kerja misi kena attend  CME. Balik kerja pun bukan bole tepat pada waktu walaupun misi datang kerja awal waktu. Sebab tu kadang-kadang org luar tengok misi gomen ni semua garang macam singa sebab ramai yang dah hilang seri tak manis macam gula sebab misi dah sarat beban tak tergalas lagi. Misi hanya fikir untuk kerja seperti robot untuk puaskan hati semua orang tanpa pedulikan hati sendiri. Misi tak kisah kalau sakit.. misi kan misi.

Misi ni bagi aku orang yang paling kuat semangat dan boleh tahan maki serta boleh tahan pekak. Katalah apa pun muka misi tetap seposen macam tu sebab kami jururawat terletih, itu yang dah tak terdaya dan tiada pilihan kerjaya. Kami boleh kutip pahala dan dosa sekelip mata dan ini punca rezeki kami. Walau macam mana pun layanan yang kami terima tetapi KAMI SEDIA MEMBANTU.

Boleh buat pekerjaan aku. Boleh cuci najis orang yang tak ada pertalian darah dengan aku. Kalau kau rasa kerja aku kotor kau silap. Sebenarnya hati kau yang kotor. Kalau kau datang hospital semata-mata nak cari salah jururawat kau fikirlah masak-masak suatu hari nanti kau tak akan menyusahkan kami semua saat terlantar tidak dapat berbuat apa-apa.

Sebelum datang ke Saudi aku juga misi kerajaan jadi hati aku pedih kalau ada yg berkata tidak baik pada mereka. Kerana aku pernah merasa apa yang mereka lalui. Mereka juga manusia biasa yang tidak sempurna sama juga seperti kamu yang diperbuat daripada tanah dan akan kembali kepada Maha Pencipta.

Aku selalu pesan pada diri kurangkan angkuh dan mendongak langit kerana satu masa nanti kita tidak tahu siapa yang sudi menolong kita.

Ayah pilihan mu untuk aku jadi JURURAWAT baru aku tahu. Kau mahu aku jadi insan yang selalu bersyukur atas segala-segala, yang punya insan atas sesama makhluk, yang mendidik rasa sabar aku dan boleh bangkit berkali-kali bila jatuh dan yang selalu ingatkan aku pada kematian.

BACA: Jawapan Padu Jururawat Buat Anak Pesakit Ini Terkesima Dan Diam


8 Tip Travel Ke Beijing Melalui Jalan Darat Sambil ‘Honeymoon’ Seperti Kami

Baru-baru ini saya dan isteri telah berjaya melakukan trip honeymoon kami dari Kuala Lumpur ke Beijing dengan menggunakan jalan darat pada 3 Disember – 23 Disember 2015. Bajet honeymoon trip ini adalah sekitar RM5K.

Berikut saya kongsikan beberapa tips untuk panduan  dan rujukan pasangan lain yang mungkin mahu lakukan trip yang sama seperti kami.

1. Kenapa Jalan Darat? Kenapa tak guna je flight?

Ini merupakan kali ke 2 saya ke Beijing, kali pertama adalah pada tahun 2013 bersama ahli keluarga (time ni bujang lagi. Hehehe).

So, kali ni saja nak cuba jalan darat. Kali ini, hanya saya berdua dengan isteri! Sebenarnya ketika ini kami baru sahaja melangsungkan majlis perkahwinan kami.

2. Berapa lama nak sampai ke Beijing tu guna jalan darat?

Untuk makluman semua, pengembaraan kami adalah selama 21 hari. Kami bertolak pada 3hb Disember 2015 dan pulang semula ke Kuala Lumpur pada 23hb Disember 2015.

Tetapi perjalanan kami dari Kuala Lumpur ke Beijing mengambil masa hanya 10 hari. Kami tiba di ibu negara China itu pada 13hb Disember 2015 dan menghabiskan masa 11 hari lagi di Beijing.

Tarikh perjalanan : 3hb – 23hb Disember 2015 (21 hari)

3. Berapa habis? Berapa kos dari KL ke Beijing tu?

Ini merupakan soalan yang biasa kami terima daripada semua orang mengenai bajet. Secara keseluruhannya kami habis lebih kurang RM5500 (termasuk tiket balik, pengangkutan, makan & minum, souvenier, entrance fee ke tempat-tempat tertentu, visa, dll)

Dibawah ini saya kongsikan route dan kos pengangkutan yang kami gunakan sepanjang perjalanan :

Kos Pengangkutan Keseluruhan: RM3179.40 +/-
Kos pengangkutan akan berubah mengikut tukaran matawang.

4. Duit macam mana? Korang tukar dulu ke macam mana?

Ini pun merupakan soalan kegemaran yang biasanya di tanya kepada kami. Ok, mengenai duit ni, kami tukar siap2 sebelum kami bertolak ke Beijing lagi. Berikut merupakan tukaran matawang yang kami lakukan.

Tukaran dibuat pada 2 December 2015. Sehari sebelum kami bertolak.

Boleh dikatakan, tukaran matawang yang kami buat semasa duit RINGGIT masih lagi tidak kukuh.

Mungkin kami akan dapat jimat lagi jika RINGGIT diniagakan tinggi di bursa saham. Ayat persis pakar ekonomi.

Duit yang kami tukarkan ni adalah untuk perbelanjaan dan kos pengangkutan yang diperlukan. Jadi, kami telah asingkan siap-siap duit untuk pengangkutan dan duit untuk shopping.

Ini bagi menggelakkan kami short duit. Selain itu, kami juga telah mengaktifkan kad bank untuk pengeluaran di luar negara. Kalau-kalau duit tidak mencukupi.

5. Macam mana tempat tinggal? Korang duduk kat mana je?

Haa, yang ni bergantung kat korang sebenarnya. Sama ada korang nk hotel yang mewah, hotel bajet, gueshouse, couchsurfing ataupun dorm. Kadang-kadang perjalanan yang jauh begini kita banyak tidur dalam kenderaan seperti bus dan keretapi.

So, berikut merupakan tempat-tempat yg kami transit & overnight during our trip :

Untuk penginapan ni, kalau korang nak book any hotel / hostel. Pilihlah lokasi yang berdekatan dengan public transport supaya korang mudah nak bergerak.

Cerita pasal makanan pula, kami bawa makanan (tapau) dari rumah lagi. Kalau diikutkan, makanan halal sepanjang perjalanan mudah di cari kecuali di Laos. Lagipun kami hanya transit sehari di Laos.

Apa yang kami bawa adalah makanan yang boleh tahan lama, seperti tempe sambal, nasi impit yang belum direbus, 3 in 1 Milo & Nescaffe, Nutella, Choclate bar & Lauk ready meals (sardin, kari ayam, etc).

Peralatan memasak pun kami ada bawa iaitu multicooker bagi memudahkan kami memanaskan/memasak lauk.

Baca: 4 Risiko Besar Yang Ramai Traveller Pandang Remeh Sewaktu Mengembara

Ya, anda memerlukan visa untuk masuk ke China. Thailand, Laos, Vietnam hanya memerlukan Pasport Antarabangsa. Pastikan tarikh tamat pasport anda tidak kurang daripada 6 bulan.
Bagi permohonan visa china, korang boleh rujuk di laman web berikut : https://www.visaforchina.org/KUL_EN/

Pada pandangan saya, selamat atau bahaya ini terlalu subjektif. Setiap perkara yang kita lakukan pastinya ada risiko. Walaupun hanya berbasikal di depan rumah. Betul tak ?

Apa yang saya amalkan ialah membaca ‘Doa Elak Bahaya’ sepanjang perjalanan dan banyakkan berdoa. Doa seorang musafir kan antara doa yang mustajab. Selain itu, kita perlulah mengambil langkah-langkah keselamatan yang lain:

Walaubagaimana pun, kita tidak boleh lari dari kecelakaan. Betul tak?
Antara kecelakaan dan ancaman yang biasa terkena kepada para pelancong biasanya ialah scam.

Kami juga antara mangsa scam apabila kami tiba di Hanoi. Kami telah ditipu oleh pemandu teksi. Meter yang digunakan telah diubahsuai dan kami telah kerugian hampir 500,000 dong. iaitu hampir RM100.00 untuk jarak hanyak 3km.

Maka berhati-hati ketika mengambil teksi. Oh ya! Vietnam boleh dikatakan tempat yang banyak scammer. maka berhati-hatilah apabila anda melancong ke sana!

Baca lagi: Pemuda Ini Beranikan Diri Travel Solo Ke Luar Negara Buat Pertama Kali Selepas Baca Vocket


In-N-Out Burger Buka ‘Pop Up Store’ Khas Di Malaysia Untuk Hari Ini Sahaja

Salah satu restoran burger terbaik dari Amerika Syarikat, In-N-Out Burger membuka satu pop up store di kafe Strangers at 47. Ianya hanya akan dibuka untuk satu hari sahaja iaitu hari ini dan dibuka dari jam 11 pagi hingga 3 petang sahaja.

Khabarnya, pop up store ini adalah cara pihak In-N-Out untuk mencuba dan melihat market jenama burger ini di Malaysia. Beberapa tahun lepas, In-N-Out ada juga membuat pop up store di Jalan Changkat, Bukit Bintang dan ianya habis dijual dalam masa 30 minit sahaja.

Buat peminat burger, burger akan mula dijual jam 11 pagi dan kuantiti untuk burger ini katanya sangat limited. Khabarnya ada yang sudah beratur dari malam semalam supaya tidak terlepas peluang untuk menikmati burger yang jarang-jarang muncul di Malaysia ini

Kalau anda mahu cuba nasib untuk mencuba burger ini, anda boleh Waze terus kafe ini. Anda yang sudah cuba, nanti kongsikan rasa burger ini dengan kami.

Strangers at 47
47 Jalan 17/45
Petaling Jaya
46400


N.HOOLYWOOD x G-Shock Lancar Model Edisi Terhad DW-D5600

Jenama fesyen dari Jepun, N.HOOLYWOOD bekerjasama sekali lagi dengan G-Shock untuk model DW-D5600. Berbeza dengan kolaborasi sebelum ini, tali nylon dipilih sebagai strap untuk jam tangan ini selari dengan tema military yang dipilih.

Rekaan tali nylonnya hadir dengan velcro fastening yang memudahkan anda memakai jam tangan ini. Rekaan pada jam tangan ini juga dibiarkan minimal dengan branding ‘N.H.TPES’ tertulis di bahagian hadapan.

Kepada anda yang mahu menggayakan jam tangan ini ianya dijual dengan harga ¥19,980 JPY (~RM742.33) di laman rasmi N.HOOLYWOOD.


Nabil Ahmad Antara Individu Yang Dipanggil SPRM Berhubung Isu Macau Scam

Kecoh di media sosial sejak akhir-akhir ini apabila Malaysia digemparkan dengan tahanan saspek yang disyaki terlibat dengan kes pengubahan wang haram atau Macau Scam melibatkan dua individu. Kes ini menjadi lebih panas apabila dilaporkan terdapat artis tempatan yang didakwa terlibat dengan kes ini.

Bermula dengan Shuib Sepahtu, nampaknya beberapa rakan artis lain turut dipanggil Suruhanjaya Pencegahan Rasuah Malaysia (SPRM) di Putrajaya bagi membantu kes siasatan aktiviti pengubahan wang haram oleh sindiket Macau Scam dan perjudian dalam talian.

Antara nama yang dipanggil serta mengejutkan ramai adalah Ahmad Nabil Ahmad. Menurut Harian Metro, beliau hanyalah dipanggil SPRM bagi membantu siasatan. Nabil Ahmad juga memaklumkan beliau tidak terbabit dengan sindiket ini.

“Kes ini sudah selesai. Mereka tanya berkenaan pembukaan kedai minuman Bubble Bee di Seremban dan saya maklumkan ia belum beroperasi lagi. “Selepas itu mereka terus tak tanya apa-apa lagi dan itu sahaja soalannya. Ini kerana kalau tiada kedai buat apa nak siasat,” katanya kepada Harian Metro.

Selain Nabil Ahmad, dilaporkan terdapat lima selebriti termasuk seorang wanita terdiri daripada pelakon, penyanyi dan pengacara tampil memberi keterangan di Ibu Pejabat SPRM.

Mengulas mengenai tarikh sebenar kedai minuman kendaliannya itu akan beroperasi, Nabil memaklukan beliau menyerahkan segala-galanya kepada Shuib Sepahtu.

Nabil Ahmad memaklumkan beliau sememangnya berminat untuk membuka kedai tersebut namun tetap menunggu sehingga kes Shuib selesai serta turut meluahkan rasa simpati terhadap rakannya.

Sebelum ini PDRM memaklumkan Addy Kanna dan Leong Yeong tidak terlibat dengan Macau Scam sebelum menafikannya menerusi laporan terbaharu.

PDRM Sahkan Addy Kanna dan Leong Yeong Tidak Terlibat Dengan Macau Scam

Tidak Tampil Bantu Siasatan Kes ‘Macau Scam’, Pelakon Lelaki Dan Pengacara Wanita Akan Dipanggil SPRM

Dibantu ‘Bodyguard’ Dan Dilarikan Dengan Kereta Myvi, Persoalan Suspek Macau Scam Lolos Terjawab


Nabil Ahmad Labur Lebih RM60,000 Untuk Model G-Shock x Takashi Murakami?

Jika anda bertanya pada collector G-Shock, semua sangat mengenali model kolaborasi yang tersangat rare antara G-Shock dan artis kontemporari dari Jepun, Takashi Murakami.

Model Takashi Murakami x Casio G-Shock GWF1000TM ini sangat terhad kerana hanya 300 unit dihasilkan pada tahun 2010. Pada hari pelancarannya, jam tangan ini dijual pada harga USD4,000 (~RM16,000) tetapi ketika ini, harga pasaran untuk model ini boleh mencecah harga RM100,000.

Murakami Dah sampai maninggal harga, gulp 😅 @sanmaster.gshock #gshockwatch #gshock#gwf1000tm#gshockmalaysia

A post shared by  Nabilzira (@nabilzira) on Jul 17, 2019 at 9:04am PDT

Menerusi akaun Instagram Nabil Ahmad semalam, beliau dilihat sedang menyarung jam tangan G-Shock persis model G-Shock x Murakami sambil memegang kotak jam tangan tersebut. Nabil Ahmad merupakan salah seorang peminat G-Shock di Malaysia dan tidak mustahil jika beliau membeli jam tangan ini.

Menerusi komen-komen yang ditulis pada gambar ini, Nabil dikatakan membeli jam tangan ini daripada seorang penjual jam tangan G-Shock di Malaysia dengan harga sekitar RM60,000.

Anda rasa ianya mahal? Sebagai perbandingan, di laman jualan jam tangan Chrono24.my model ini dijual pada harga RM106,349!

Jika benar Nabil membeli jam tangan ini, ianya bukan satu pembaziran tetapi dilihat sebagai satu pelaburan. Jika ketika ini harganya sudah mencecah ratusan ribu ringgit, berapa pula harganya beberapa tahun lagi.


Nabil Ahmad ‘Persendakan’ Raisa Yang Guna Bahasa Inggeris Buat Netizen Kurang Senang

Nama Raisa ‘trending’ di Twitter sejak semalam selepas dia dijemput untuk menjadi juri jemputan dari Indonesia di sebuah program hiburan tempatan, Gegar Vaganza.

Menjadi bualan ramai apabila Nabil Ahmad selaku pengacara telah persendakan Raisa yang memberikan komen kepada peserta, Hazrul Nizam dengan menggunakan bahasa Inggeris.

Dapat dilihat, Raisa kelihatan kurang senang dan raut wajahnya berubah serta memberikan komen dengan menggunakan bahasa Indonesia selepas itu. Hal ini telah meraih perhatian penonton yang menonton program tersebut.

Bila Nabil ajuk Raisa cakap English, baru aku sedar benda ni berlaku kat mana² je. Dari budak² kecik kat sekolah, kat Uni, even kat tempat keje pun or among friends and family, kalau ada yang jenis suka speaking, mesti ada yang suka ajuk as if benda tu pelik. #gegarvaganza9

— Izzuddin Wan Marno 🇲🇾 (@JudieneMarno) November 6, 2022

Raisa looks uncomfortable when nabil make fun of her speaking english. Nabil shouldn’t go overboard. #GegarVaganza9

— Ismail Md (@ismail3595) November 6, 2022

so embarrassed with this week of #gegarvaganza9. nabil makes raisa uncomfortable as a guest judge, so many cringe jokes, asheed & dina aren't eliminated.

felt like jaclyn, tomok & ve 'penyelamat' gegar vaganza. kalau tak, dah lama tutup tv tadi.

Kesiannya Raisa, aku tgk pun rasa awkward. Dia tetamu jemputan kot, layanla elok2 Nabil oii #gegarvaganza9

— MARC DEAN (@marc_deanz) November 6, 2022

Nabil kena tone down on his jokes sebab boleh nampak Raisa tak faham and I think she's uncomfortable too. Dah too much lak, siap bahan all. #GegarVaganza9

— Aidah Saleh (@sitisuaidah94) November 6, 2022

Rata-rata netizen berasa kurang senang melihat tindakan Nabil yang dilihat bergurau keterlaluan dan sepatutnya menjaga adab serta menghormati keputusan penyanyi tersebut untuk menggunakan bahasa yang selesa digunakan.

Tidak hanya itu, ada juga netizen yang menyifatkan tindakan Nabil tidak profesional dan seharusnya lebih peka dalam menjaga hati semua pihak agar tidak dilihat ‘kurang ajar’.


Ramai Tidak Percaya Nabil Hebat Melawak Dalam Bahasa Inggeris Sehingga Mereka Menonton Ini

Ahmad Nabil Ahmad, mula menceburkan diri dalam dunia hiburan menerusi rancangan Raja Lawak musim ke-2. Sejak daripada itu, Nabil terus berusaha untuk menjadi pelawak yang dikenali di Malaysia sehingga ke hari ini.

Mungkin ramai orang yang sudah cukup kenal dengan beliau menerusi lawak-lawak selamba dan spontan, tetapi kami yakin tidak ramai orang yang tahu Nabil juga berbakat membuat lawak dalam bahasa Inggeris.

Video dibawah adalah ketika Nabil bermain kerusi elektrik di konti Hitz FM. Beliau dipaksa oleh penyampai radio Jin dan Ean untuk membuat lawak dalam bahasa Inggeris jika beliau mahu menyelamatkan diri daripada di’zappp‘ oleh kerusi elektrik tersebut.

Apa yang kami boleh katakan, lawak Nabil memang power! Anda boleh saksikan sendiri dibawah:

Mahukan lebih banyak video menarik? Like kami di Facebook The Vocket.


Nabila Beri Alasan Hanya Terima Nafkah RM500 Sebulan, Sharnaaz Enggan Bercerai

Prosiding kes tuntutan cerai terhadap pelakon pelakon Sharnaaz Ahmad diteruskan pagi tadi di Mahkamah Syariah Wilayah Persekutuan.

Mahkamah Rendah Syariah Kuala Lumpur memerintahkan pelakon, Sharnaaz Ahmad, 34, dan Noor Nabila Mohd Noor, 35, untuk melantik jawatankuasa pendamai pada 30 September ini. Ianya berikutan Sharnaaz tidak bersetuju dengan permohonan tuntukan cerai yang difailkan isterinya, Nor Nabila.

Hakim Syarie, Ahmad Muttaqi Ismail menetapkan tarikh tersebut selepas Sharnaaz atau nama sebenarnya Sharnaaz Ahmad Basir Ahmad tidak bersetuju terhadap permohonan tuntutan cerai yang difailkan isterinya, Noor Nabila.

Menurut laporan Sinar Harian, Noor Nabila memfailkan permohonan cerai pada 27 Ogos lalu mengikut Seksyen 47 Akta Undang-Undang Keluarga Islam (Wilayah Persekutuan) 1984.

Nor Nabila selaku plaintif dalam permohonannya menyatakan empat alasan penceraian antaranya tinggal berasingan sejak Februari 2018 selain tiada nafkah batin lebih setahun. Defendan juga didakwa hanya memberi nafkah yang tidak mencukupi iaitu RM500 walaupun berkemampuan.

Nor Nabila turut mendakwa tiada lagi persefahaman antara beliau dan Sharnaaz walaupun sudah cuba untuk memperbaiki hubungan mereka. Nabila juga dilaporkan hanya mahu fokus membesarkan anak (Ayden Jebat Ahmad) dengan baik dan tidak mahu membuat sebarang kenyataan pada ketika ini.

Sharnaaz dan Nabila mendirikan rumah tangga pada 31 Mac 2017. Sharnaaz pula bagaimanapun kekal tenang selepas mahkamah tamat bersidang. Beliau percaya niat untuk berdamai dan mencari penyelesaiaan terbaik terhadap masalah rumah tangganya akan dipermudahkan.

Sharnaaz sebelum ini pernah ‘naik angin’ kerana namanya dieja salah pada satu poster filem. Namun, pereka di sebalik poster berkenaan telah mengeluarkan kenyataan tentang isu tersebut.

KUKUBESI Tampil Jelaskan Isu Salah Eja Nama Sharnaaz Ahmad Pada Poster

Karya Tempatan ‘Fly by Night’ Kini Boleh Ditonton Menerusi Netflix


Nabila Razali Cari Kereta Landrover Defender Untuk Disewa

Sebut sahaja nama penyanyi, Nabila Razali pasti orang kenal dengan nyanyian sumbangnya tetapi dia tidak pernah peduli dengan kecaman itu. Malah, membuat ‘comeback’ untuk musik videonya.

Baru-baru ini, penyanyi dan juga pelakon itu mencari model kereta Landrover Defender untuk disewa bagi musik videonya yang akan datang. Dia memuat naik foto model kereta berwarna hitam itu di laman Facebook, Malaysia Land Rover Community (MLRC).

Dalam pada itu, penyanyi berusia 30 tahun itu turut meletakkan butiran mengenai tarikh, masa dan lokasi penggambaran musik video pada hujung bulan Disember nanti.

Menjengah ke ruangan komen, rata-rata netizen berseloroh dengan kenyataan Nabila dan mempromosikan atau ‘flex’ gambar sahaja yang mereka ada tetapi tidak mempunyai kereta tersebut.

Sementara itu, Nabila juga berkata, jika sesiapa yang berminat untuk menyewa kereta kepadanya, tinggalkan nombor telefon untuk dihubungi.


Polis Amerika Tolak Dakwaan Nabra Hassanen Dibunuh Kerana Beragama Islam

Semalam kita digemparkan dengan berita seorang gadis Islam warga Amerika Syarikat diculik dan dipukul hingga mati sewaktu meninggalkan sebuah masjid di Virginia Washington, DC pada Ahad lalu. Hal ini sudah tentunya menimbulkan rasa marah dan sedih buat umat Islam seluruh dunia terutama komuniti Islam yang tinggal di negara tersebut.

Mangsa ialah Nabra Hassanen, 17 tahun yang ditemui mati di sebuah kolam di Sterling, Virginia. Insiden ini dikatakan berpunca ketika mangsa dan beberapa rakannya berjalan pulang dari masjid bertikam lidah dengan sekumpulan pemandu yang lalu dijalan terbabit. Ia menyebabkan seorang pemandu bertindak keluar dan memukul Nabra.

Menurut rakannya, mereka sempat melihat pemandu tersebut memukul Nabra menggunakan kayu baseball sebelum mereka melarikan diri meninggalkan mangsa. Hasil siasatan, polis berjaya menahan suspek yang dikenali sebagai Darwin Martinez Torres, 22 tahun atas tuduhan membunuh. Bagaimanapun, pihak polis menolak motif serangan adalah kerana jenayah kebencian.

Memetik laporan dari The Guardian, pihak polis memberitahu motif serangan adalah berpunca kerana berlakunya pertelingkahan dan akan disiasat sebagai insiden kemarahan jalan raya. Buat masa sekarang masih belum terdapat apa-apa lagi bukti bahawa peristiwa tragis ini melibatkan jenayah benci, isu perkauman atau agama.

Tetapi kenyataan ini dibantah oleh Ayah Nabra Hassanen dan percaya bahawa anaknya menjadi sasaran kerana beliau seorang muslim. Perkara yang sama turut disuarakan oleh ibunya dalam portal National Public Radio.

Dalam pada itu, Mohamed Magid selaku imam eksekutif di ADAM (All Dulles Area Muslim Society) berkata, “kami rasa hancur dan patah hati kerana komuniti kami terpakasa berhadapan dengan peristiwa yang sungguh traumatik ini”.

Kini satu kempem crowdfunding ditubuhkah untuk membantu keluarga Hassanen dan telah berjaya mengumpul lebih daripada $160,000 sejak Isnin yang lalu.


Nachos Rendang Menu Istimewa Di ‘Nachoslah’

Bosan dengan rotasi lokasi lepak yang sama setiap minggu? Apa kata anda ke Nachoslah di The Port Damansara untuk cuba makan nachos di sana. Kalau anda biasa ke event sekitar KL, pasti tahu tentang Nachoslah ini.

Nachoslah mempunyai pelbagai variasi nachos yang anda boleh pilih. Pertama anda pesan saiz nachos yang and mahu, kemudiannya jenis ‘kuah’ yang anda suka dan kemudiannya pilih topping yang untuk menyedapkan lagi nachos anda. Rendang daging atau ayam adalah pilihan favourite di Nachoslah yang anda perlu cuba.

Apa yang membezakan Nachoslah dengan kedai konsep Mexican yang lain? Semestinya kerana hidangan nachos di sini yang diberi sentuhan tempatan. Jadi bila makan nachos dengan topping perisa rendang, mestilah rare dan orang Mexico sendiri tidak reti untuk buat nachos perisa rendang ini.

Hidangan Mexico lain seperti tortilla juga ada di sini dengan pilihan daging dan ayam. Kalau anda peminat setia nachos dan malas untuk ke shopping mall untuk ke restoran konsep Mexico, anda kena cuba Nachoslah. Biar gambar-gambar ini berbicara tentang kesedapan nachos di Nachoslah.

Nachoslah
Masa Operasi: Isnin-Jumaat: 5.00pm-1.00am, Sabtu-Ahad: 5.00pm- 2.00am
Alamat: The Port Damansara, Jalan Lebuh Bandar Utama, Bandar Utama, 47800 Petaling Jaya, Selangor

◼DARE◼ say NO to this? we dare you! 😋 #nachoslah #thursday #theport

A post shared by N A C H O S – lah (@nachoslah) on Dec 7, 2017 at 6:03am PST

◼FEED◼ feed the people, not your ego! major love to @mycafefood for the visit 🙏 feeding sesh is now in place! come over! #nachoslah #thursday #theport

A post shared by N A C H O S – lah (@nachoslah) on Nov 30, 2017 at 1:06am PST

◼APPETITE◼ now, did we just ballooned your appetite? come thru, these beef rendang nachos are waiting for you! daily | 5pm till late #nachoslah #wednesday #theport

A post shared by N A C H O S – lah (@nachoslah) on Nov 28, 2017 at 11:01pm PST

◼KNOCK, KNOCK◼ knock knock who's there? WEEKEND!!!! head over to @theport.my n grab these beautiful tasty chicken rendang nachos! weekend vibes kick off at 5pm till late! #nachoslah #saturday #theport

A post shared by N A C H O S – lah (@nachoslah) on Nov 25, 2017 at 12:32am PST

◼TRANSPORTER◼ how often can you taste nachos with malaysian beef rendang? transporting heritage here at @nachoslah limited serving | 5pm till late | @theport.my come eat-lah! 📸 : @shesjaey #nachoslah #tuesday #theport

A post shared by N A C H O S – lah (@nachoslah) on Nov 21, 2017 at 3:47am PST


8 Tip Untuk ‘Fresh Graduate’ Cepat Dapat Kerja

Jika anda seorang graduan yang baru menamatkan pengajian. Apakah persediaan dan perkara yang dilakukan untuk mendapat pekerjaan secepat mungkin?

Di sini saya kongsikan perkara-perkara yang boleh anda lakukan untuk mendapat pekerjaan dengan paling cepat. Perkongsian ini merupakan tip yang paling mudah dan cepat untuk mendapat pekerjaan.

Untuk makluman graduan, terdapat beberapa perkara yang kita perlu tahu dan tidak ada dicatitkan di mana-mana buku.

Jika anda berada di semester akhir atau sebelum tamat pengajian, anda digalakkan untuk mula mencari dan menganalisis pasaran kerja terutamanya bidang yang diceburi.

Pada tahap ini anda telah mula membuat semakan syarikat yang terbabit dan berkait dengan bidang tugasan anda. Kenal pasti syarikat tersebut dan senaraikan mengikut priority anda.

Kemudian anda lihat web syarikat-syarikat yang telah disenaraikan bagi memudahkan anda mencari maklumat kekosongan.

Tidak memberikan masa yang terlalu panjang untuk berehat “relax la dulu.. penat dah belajar.”

Kebanyakan daripada graduan yang baru menamatkan pengajian lebih gemar memilih duduk di rumah berehat beberapa bulan dengan alasan release tension.

Tidak dapat dinafikan semua orang memerlukan waktu senggang setelah bertahun-tahun berhempas pulas menimba ilmu demi segulung Ijazah. Namun dengan keadaan ekonomi dan persaingan yang ada, sangat tidak digalakkan anda berbuat demikian.

Kekosongan di syarikat terutama bidang yang spesifik biasanya sangat terhad dan jarang diiklankan kekosongannya.

Jika anda tidak peka dengan perkara tersebut kemungkinan besar anda akan terlepas peluang. Anda terpaksa menunggu untuk tahun seterusnya.

Jadi, lebih baik mencuba daripada tidak langsung mencuba. Kerana tindakan mencuba itu akan mendatangkan 1001 peluang kepada diri anda.

Semak maklumat di akhbar dan juga web-web kerjaya/jawatan kosong. Senaraikan kekosongan dan mulakan dengan menghantar resume atau menelefon syarikat tersebut.

Setiap organisasi mempunyai Jabatan Sumber Manusia yang boleh dijadikan rujukan. Setelah meneliti maklumat syarikat dan jawatan yang mungkin ditawarkan di syarikat tersebut, anda boleh Anda boleh menghantar emel untuk sebarang pertanyaan atau menelefon pegawai bahagian pengambilan (recruitment). Anda digalakkan menghantar resume kepada orang yang betul (person incharge).

Lihat web setiap syarikat dan analisa trend pengiklanan mengikut bulanan atau tahunan (jika ada) . Beri keutamaan dahulu kepada syarikat tempat anda menjalani praktikal atau internship.

Lihat apakah jenis jawatan yang biasa diiklankan. Sekiranya perjawatan yang biasa di tawarkan itu relevan dan bukan mengikut bidang kelulusan anda, jangan risau anda masih berpeluang dengan melihat bidang tugas perjawatan dan kelulusan secara am atau pun sebaliknya.

Objektif perkara ini dilakukan kerana terdapat sesetengah syarikat yang tidak melihat spesifikasi kelulusan tetapi melihat kepada kompetensi dan karektor calon.

Contohnya jawatan pegawai khidmat pelanggan/ ticketing dan sebagainya. Hal ini sangat penting bagi memudahkan urusan seterusnya.

Cara yang paling berkesan ialah tidak memberi ruang langsung kepada diri anda untuk menganggur. Dalam erti kata yang lain, keluarlah bekerja walaupun hanya menjadi kerani, kurier, cashier di pasaraya atau apa-apa sahaja pekerjaan.

Perkara ini dapat membantu anda memberi pendedahan alam pekerjaan dan pengalaman yang berguna. Ini kerana apabila anda menghadiri sesi temuduga antara perkara yang paling di titik beratkan adalah pengalaman anda bekerja.

Walaupun pekerjaan itu biasa dan bukan setaraf dengan kelulusan anda, paling kurang anda pernah menghadapi situasi orang bawahan dan cara komunikasi yang sepatutnya.

Antara perkara lain yang mudah untuk maklumat segera, dengan menelefon terus ke bahagian Sumber Manusia di syarikat tersebut. Tanya seberapa banyak soalan yang anda mahu untuk dapatkan maklumat yang sesuai dengan perjawatan yang anda mahu pohon.

Antara idea lain yang boleh anda praktis adalah dengan menelefon pihak sekolah atau pusat tuisyen untuk bertanyakan kekosongan guru gantian/kontrak (guru sambung belajar, bersalin dan sebagainya).

Walaupun tempohnya tidak lama, tetapi akan membantu menaikkan nilai diri anda. Pengalaman menjadi seorang guru melatih diri untuk berkomunikasi dengan baik, meningkatkan kompetensi di dalam pengucapan awam, lebih bertanggungjawab terhadap orang lain dan sebagainya.

Manakala jika anda meminati bidang keusahawan, tahukah anda sebenarnya banyak peluang pekerjaan datang dari syarikat kecil yang memerlukan pembantu jualan dengan kadar segera, seperti kedai butik, pasaraya, kedai makan, kedai peralatan alat tulis, perkhidmatan hotel dan sebagainya.

Siapa tahu peluang wujud apabila anda telah mengenali pelanggan yang ada. Jaringan (network) itu sangat penting untuk masa hadapan.

Walaupun kadangkala gajinya tidaklah lumayan tetapi pengalaman itu yang berharga. Setiap pekerjaan yang kita ceburi mempunyai kemahiran dan kompetensi yang tidak nampak. Pada kebiasaannya semuanya akan wujud setelah anda bekerja di tempat lain yang lebih baik.

Mengapa tidak mahu mencuba dahulu, bekerja adalah lebih baik dari duduk menganggur? Paling kurang lepas untuk membayar pinjaman PTPTN/MARA anda.

Kesimpulannya, ambil sahaja peluang di depan mata walaupun hanya bekerja sebagai pembancuh air. Walaupun kita ada degree, Master atau PHD, jangan sesekali malu untuk melakukan pekerjaan yang bukan level kita.

Cubalah! anda pasti akan dapat satu pengalaman yang berharga di dalam hidup anda. Nampak mudah tetapi melalui sendiri pengalaman itu lebih mahal ertinya.

Jika di takdirkan anda menjadi pemimpin suatu hari nanti, kerja anda akan menjadi lebih mudah kerana anda akan faham apa yang diperlukan oleh orang bawahan.


‘Nad Zainal Kritikal Di ICU, Mohon Doakan Dia Sembuh’ – Ungku Ismail

Jangkitan kuman pada paru-paru disangka menjadi punca penyakit pelakon Nad Zainal yang kini dirawat di unit rawatan rapi (ICU) Hospital Ampang Puteri.

Dalam pada itu, sebentar tadi pelakon Ungku Ismail memuat naik story Instagram beliau untuk memaklumkan keadaan Nad Zainal sedang kritikal sekarang dalam ICU.

Menurut laporan, Ungku turut menyatakan keadaan Nad agak lemah berikutan kekurangan oksigen dalam darahnya dan doktor perlu merehatkannya bagi menstabilkan keadaan.

Selain itu, Ungku memaklumkan doktor sudah memberikan antibiotik namun masih terdapat pendarahan di bahagian paru-paru dan beliau perlu menjalani rawatan lanjut.

Bukan itu sahaja, Ungku Ismail atau nama sebenarnya Ungku Ismail Aziz turut memohon orang ramai mendoakan kesihatan Nad cepat sembuh seperti sedia kala.

Bahkan, Ungku Ismail juga berharap spekulasi negatif mengenai penyakit Nad dapat dielakkan demi menjaga hati keluarga.


Nadin Amizah Buat Peminat Malaysia ‘Galau’ Dengan Persembahan Muzikal

Penyanyi muda Indonesia, Nadin Amizah tampil menghiburkan hampir 3,000 peminat Malaysia dengan persembahan Selamat Ulang Tahun yang memukau atau bagi sesetengah peminat, persembahan yang memukau jiwa.

Konsert yang berkonsepkan persembahan muzikal ini menampilkan 18 lagu dengan hampir kesemuanya berlatarkan cerita hidup Nadin yang membesar sehingga menjadi penyanyi.

Sepanjang hampir 2 jam persembahan beliau, penonton dipersembahkan dengan cerita dari setiap lagu yang dinyanyikan Nadin sambil ditemani oleh penari dengan gaya kontemporari.

Untuk rekod ini merupakan konsert pertama Nadin di Malaysia dan sudah pastinya ini bukan konsert terakhir beliau di sini. Para peminat mengharapkan agar Nadin akan tampil di pentas yang lebih gah dengan persembahan yang lebih menyengat.


Nadir Al-Nuri Nafikan Dakwaan Dan Jawab Isu Terima Sumbangan RM20 Juta Setahun

Sebelum ini, Ustaz Ebit Lew telah persoalkan sumbangan sebanyak RM20 juta yang diterima oleh pihak NGO Cinta Gaza Malaysia daripada rakyat Malaysia dan menuntut penjelasan daripada pihak Nadir Al-Nuri.

Lantaran itu, menerusi Sesi Townhall Cinta Gaza Malaysia secara live di Facebook tadi tampil memberi penjelasan mengenai isu yang berbangkit iaitu isu sumbangan rakyat Malaysia sebanyak RM20 juta setiap tahun yang disalurkan bagi misi kemanusiaan di Gaza, Palestine.

Nadir Al-Nuri menegaskan bahawa pihak Cinta Gaza Malaysia tidak mendapat sebanyak RM20 juta setiap tahun dan perkara berkenaan adalah palsu. Malah, sumbangan yang diterima bukanlah diuruskan oleh pihak Cinta Gaza Malaysia sahaja tetapi sebenarnya dikumpulkan bersama oleh rakan-rakan yang berada di bawah NGO anak-anak muda.

Memang terkejut Cinta Gaza Malaysia sebenarnya ambik 3% je untuk admin fees. Itupun admin yang kat Gaza banyak pakai bantu keluarga. Lagi terkejut by next year, nak ke arah 0% admin fees. Mad respect. pic.twitter.com/6v0uDOYoA5

Malah, pihak Cinta Gaza Malaysia hanya mengambil 3% sahaja untuk admin fees sedangkan boleh mengambil sehingga 30%. Tambahnya, beliau turut mengalu-alukan NGO yang lain untuk membentangkan perbelanjaan masing-masing dan mendedahkan ke mana sumbangan tersebut disalurkan.

Untuk membaca laporan kewangan Cinta Gaza Malaysia pada tahun 2018 boleh klik di sini dan untuk tahun 2019 tekan sini.

Bagi anda yang terlepas apa sebenarnya yang berlaku, klik pautan di bawah untuk ketahui lebih lanjut.

Ebit Lew Jawab 10 Dakwaan Yang Dibuat Caprice Dan Nadir Al-Nuri Secara ‘Live’

Lelaki Ini Kongsi Cerita Penuh Caprice vs Ustaz Ebit Lew Yang Telah Diringkaskan


Naelofar Hasilkan Pula Koleksi Hijab Untuk Bersukan

Terbaru, Neelofa pengusaha dan pengasas Nealofar Hijab telah mengeluarkan produk terbaru yang berkonsepkan hijab yang sesuai untuk para wanita bersukan.

Hijab keluaran terbaru Neelofa ini boleh dikatakan persis produk performance hijab keluaran Nike yang telah keluar di pasaran Malaysia pada 15 Februari lalu.

Produk terbaru ini dinamakan koleksi Aura daripada Naelofar Fit yang diperbuat daripada kain Poli Lycra yang mempunyai cengkaman yang boleh diperkuatkan sendiri yang mengeringkan peluh dengan cepat dan mempunyai logo reflektif 3M.

Aura, Naelofar Fit ini sesuai digunakan untuk wanita-wanita bertudung menjalankan aktiviti sukan dengan selesa kerana penyerapan peluh yang cepat dan anda boleh dapati produk keluaran terbaru Naelofar Hijab ini dengan kadar harga serendah RM55 sahaja.

Kepada anda yang menginginkan hijab ini, boleh dapati di laman web Naelofar Hijab sekarang kerana boleh dikatakan produk ini adalah sangat terhad.


Naelofar Hijab Bakal Tembusi Pasaran Eropah

Impian dan keinginan yang sudah lama dipendam oleh selebriti terkenal tanah air, Neelofa Mohd Noor untuk mengembangkan perniagaannya, Naelofar Hijab menerokai pasaran antarabangsa di Eropah semakin menjadi kenyataan.

Peluang terbuka buat Neelofa untuk memasarkan fesyen dan jenama tudung beliau ke Eropah apabila telah bertemu dan mengenali seorang ejen dari Amerika Syarikat, Norman yang kini telah menjadi pengurus global beliau.

People will judge everything you do, so you do you and keep your chin up, so your crown doesn’t slip

A post shared by  Noor Neelofa Mohd Noor (@neelofa) on Oct 26, 2018 at 10:50pm PDT

Norman mempunyai kepakaran yang dapat membantu beliau untuk mendapatkan kontrak di United Kingdom dan Perancis. Neelofa bakal menandatangani kontrak beliau dengan dua buah agensi tersebut pada minggu depan.

Menurut beliau, kedua-kedua agensi tersebut akan mewakili beliau dalam bidang fesyen dan kecantikan selain mengembangkan rangkaian tudung Naelofar Hijab ke pasaran antarabangsa.

Neelofa tidak ingin berada pada zon selesa dalam tempoh yang lama dan telah menjadi hasrat beliau untuk membawa imej Muslimah dan berhijab dalam fesyen ke seluruh dunia. Semoga dipermudahkan urusan untuk membawa jenama Neelofa ini ke luar negara.


NAFAS Kekal Relevan Sebagai Payung Rantaian Pertubuhan Peladang Selepas 50 Tahun

Pertubuhan Peladang Kebangsaan (NAFAS) semalam telah menganjurkan Majlis Pelancaran Jubli Emas 50 tahun yang disempurnakan oleh Menteri Pertanian dan Industri Makanan, Yang Berhormat Datuk Seri Dr Ronald Kiandee.

Penubuhan Pertubuhan Peladang Kebangsaan (NAFAS) pada 31 Mac 1972 adalah daripada ilham Perdana Menteri Malaysia yang kedua, Allahyarham Tun Abdul Razak Hussein Al Haj.

Pada awalnya, NAFAS dikenali sebagai Persatuan Peladang Kebangsaan dan didaftarkan di bawah Akta Persatuan Peladang 1967. Ia bertanggungjawab sebagai badan induk kepada persatuan-persatuan peladang di seluruh negara.

Seiring dengan peredaran masa dan bagi membolehkan pergerakan peladang mencapai kemajuan, persatuan-persatuan peladang dan syarikat-syarikat kerjasama asas tani di seluruh negara telah dicantumkan menjadi Pertubuhan Peladang Kawasan (PPK) yang didaftarkan di bawah Akta Pertubuhan Peladang 1973.

Berikutan perubahan yang berlaku di peringkat kawasan dan negeri, Persatuan Peladang Kebangsaan telah didaftarkan semula sebagai Pertubuhan Peladang Kebangsaan (NAFAS) pada 1984.

Sehingga hari ini, NAFAS telah disertai 14 Pertubuhan Peladang Negeri, (PPN), 279 Pertubuhan Peladang Kawasan (PPK) dan dianggotai 928,636 ahli peladang di seluruh negara. Struktur ini melengkapkan rangkaian tiga peringkat pertubuhan peladang. Rangkaian Pertubuhan Peladang telah dipertanggungjawab untuk menyatukan dan menggembleng sumber Pertubuhan Peladang dan seterusnya berperanan sebagai badan perniagaan peladang.

Menteri Pertanian dan Industri Makanan, Datuk Seri Dr Ronald Kiandee dalam ucapan perasmiannya berkata, tempoh 50 tahun yang dilalui NAFAS telah memperlihatkan betapa usaha keras dalam memastikan kebajikan serta menjaga kesejahteraan ahlinya, sekali gus terus mengembangkan dan memajukan sektor pertanian negara secara keseluruhannya.

Rangkaian Pertubuhan Peladang di seluruh negara yang bergabung di bawah NAFAS telah berjaya merealisasikan hasrat Kerajaan membawa transformasi pertanian supaya menjadi sektor yang moden dan dinamik.

Mengulas lanjut mengenai iltizam NAFAS, Pengerusi Jemaah Pengarah NAFAS, Dato’ Zamri bin Yaakob berkata dalam memastikan NAFAS terus kekal relevan sebagai payung kepada rantaian Pertubuhan Peladang, NAFAS akan melaksanakan 5 Tekad NAFAS sebagai fokus menuju tahun 2030 yang merangkumi;

i. TEKAD PERTAMA : Pembangunan Industri Padi & Beras
ii. TEKAD KEDUA : Pemasaran Input Baja dan Kimia
iii. TEKAD KETIGA : Pemain Utama Industri Ayam
iv. TEKAD KEEMPAT : Sumber Kekayaan Baharu
v. TEKAD KELIMA : Kemakmuran Keluarga Peladang

Meniti usia 50 tahun, NAFAS lebih bersedia mendepani cabaran dan melihat kepada keperluan masa depan. Sebagai sebuah institusi yang menerajui pergerakan Pertubuhan Peladang serta sebagai badan perniagaan yang berdaya maju, NAFAS akan lebih dinamik dan produktif dalam mengurus serta membentuk masyarakat tani yang berdikari, makmur dan bersatu padu demi Keluarga Peladang.

KWSP sebelum ini mengeluarkan butiran penuh permohonan pengeluaran buat khas buat ahlinya. Baca lagi pada pautan di bawah.

KWSP Umum Butiran Penuh Permohonan Untuk Pengeluaran Khas RM10,000

‘Bersedia Eksport Karipap’- Netizen Bangga Siri Mechamato Terima Sambutan Hangat Di Jepun

Kerajaan Tanggung RM28 Bilion Subsidi Bahan Api Berikutan Kenaikan Harga Minyak Mentah Global


Nafi Abai Nafkah Anak, Sam Bunkface Tampil Jawab Tuduhan Bekas Isteri

Sebelum ini, bekas isteri kepada vokalis kumpulan Bunkface telah mendakwa Sam Bunkface mengabaikan tanggungjawab terhadap anak mereka, Maleeq selepas Sam membuat permohonan pindaan nafkah.

Susulan dakwaan tersebut, Sam bertindak menepis dakwaan bekas isterinya, Aida Azira sekaligus mahu membersihkan namanya dan keluarga menerusi satu video yang dimuat naiknya di Instagram.

A post shared by SamBunkface (@sambunkface)

“Saya tak pernah langsung mengabaikan tanggungjawab dan nafkah anak walaupun sebulan. Saya siap bayar lebih dan menjaga Maleeq selama dua minggu, bergilir dengan Aida setiap bulan,” kata Sam.

Menurut Sam, punca mengajukan permohonan pindaan nafkah anak mereka dua tahun lalu adalah daripada RM1,300 kepada jumlah yang mampu dilunaskan.

Aida tidak bersetuju dengan permohonan dibuat Sam dan meminta bukti andai tidak mempunyai pendapatan atau tawaran persembahan seperti dikatakan.

Malah, Sam turut mendedahkan bahawa dia tidak berjumpa anaknya dalam tempoh yang agak lama disebabkan Aida memindahkan Maleeq ke Melaka tanpa persetujuannya.

Untuk rekod, Sam mendirikan rumah tangga dengan Aida yang juga penerbit rancangan sebuah stesen televisyen pada 25 April 2015, namun bercerai empat tahun kemudian.


Nafi Dakwaan Drama Nur Kurang Berkualiti, Shahrul Ezad Tampil Jelaskan Perkara Sebenar

Sebelum ini, drama Nur yang ditayangkan di saluran stesen televisyen Indonesia, MNCTV telah digantikan dengan drama lain dari negara tersebut selepas ditayangkan satu episod.

Menurut laporan, penggantian drama tersebut disebabkan ‘rating’ yang kurang memuaskan. Oleh itu, Presiden Persatuan Seniman Malaysia (Seniman), Zed Zaidi meluahkan rasa kesal berhubung mutu drama tempatan yang hanya mampu disiarkan di Malaysia sahaja.

Tambahnya lagi, kualiti drama di Malaysia hanyalah ‘syok sendiri’ dan perkara tersebut menjadi punca utama drama tempatan gagal mendapat tempat dalam mana-mana stesen televisyen Indonesia.

A post shared by shahrulezad mohameddin (@budakijat)

Lantaran itu, Shahrul Ezad, pengarah drama Nur terpanggil menjelaskan keadaan sebenar kenapa drama itu terpaksa diberhentikan tayangan di Indonesia. Malah, Shahrul mengatakan Zed Zaidi tidak tahu langsung akan isu sebenar tayangan drama Nur diberhentikan sehingga memberikan kenyataan seperti itu.

Malah, Shahrul semalam berkongsi jadual baru tayangan drama Nur di stesen televisyen Indonesia. Menurutnya, drama Nur kini akan ditayangkan di dua stesen televisyen Indonesia.

Menurutnya, drama Nur mungkin ditayangkan semula atas desakan para peminat drama Nur di Indonesia yang marah selepas drama tersebut dihentikan tayangannya. Apa pula pendapat anda akan perkara ini?

Bagi anda yang terlepas berita berkaitan drama Nur ini, klik sahaja pautan di bawah untuk ketahui lebih lanjut.

‘Rating’ Tidak Memuaskan, Tayangan Drama Nur Di Indonesia Ditamatkan Selepas Satu Episod

Selepas 11 Tahun, Lee Kwang Soo Sah Tinggalkan Running Man Buat Para Peminat Sedih


Nafi Dakwaan Menteri, UMS Sahkan Veveonah Sememangnya Mengambil Peperiksaan Dalam Talian

Tular pada minggu lalu apabila Timbalan Menteri Komunikasi dan Multimedia, Datuk Zahidi Zainul Abidin mengeluarkan kenyataan yang kontroversi terhadap Veveonah Mosibin mendakwa video yang dirakam gadis ini hanyalah sekadar gimik semata-mata.

Kenyataan beliau nampaknya turut mengundang kepada pelbagai kecaman terhadap Veveonah Mosibin dan juga Datuk Zahidi. Walau bagaimanapun, Datuk Zahidi telah memohon maaf setelah memaklumkan beliau menerima informasi yang silap mengenai Veveonah.

Datuk Zahidi pada minggu ini turut memaklumkan menerima maklumat berkenaan situasi Veveonah daripada Timbalan Menteri Kewangan yang juga merupakan wakil rakyat Kudat iaitu Datuk Abdul Rahim Bakri.

Walau bagaimanapun, segala hujah para menteri telah dipatahkan oleh Pengerusi Universiti Malaysia Sabah (UMS) Datuk Seri Masidi Manjun yang mengesahkan Veveonah Mosibin sebaliknya tidak menipu dan sememangnya mengambil peperiksaan akhir secara dalam talian.

After meeting the TNC & Pengarah Pusat Asasi Sains, UMS today, I would like to confirm that student Veveonah Mosibin sat for her final semester exams (online) from 9/6 till 12/6/20.

She was an exemplary student & has been offered to do Marine Science degree course in UMS.

— Masidi Manjun (@MasidiM) September 8, 2020

“Veveonah merupakan pelajar contoh dan telah ditawarkan untuk melanjutkan pengajian dalam bidang Sains Marin di peringkat Ijazah, di UMS,” tambah Datuk Seri Masidi menerusi akaun Twitter beliau.

Difahamkan sebelum Datuk Seri Masidi mengeluarkan kenyataan menerusi akaun Twitter beliau, Datuk Abdul Rahim telah memuat naik sebuah status di Facebook dengan mengatakan Veveonah tidak lagi tinggal di kampung berkenaan dan sekadar mencipta kandungan di YouTube untuk mencari publisiti.

Status tersebut walau bagaimanapun telah dipadamkan selepas menerima pelbagai respon di kalangan netizen serta mendapat pengesahan daripada Pengerusi UMS.

Datuk Zahidi pada minggu lalu telah memohon maaf kepada Veveonah selepas mengakui menerima info yang silap. Ketahui lebih lanjut mengenai dakwaan yang dibuat dengan klik pautan di bawah.

Timbalan Menteri Komunikasi Dan Multimedia Mohon Maaf Kepada Veveonah

Hanya Untuk Konten YouTube, Kisah Gadis Jawab Peperiksaan Atas Pokok Disahkan Palsu


Nafi Dapat Kontrak Secara Rundingan Terus, Syarikat Pengimport Telur Dari India Saman Azmin Ali RM20 Juta

Syarikat pengimport telur, J&E Advance Tech Sdn Bhd menuntut ganti rugi fitnah sebanyak RM20 juta daripada bekas Ahli Parlimen Gombak, Datuk Seri Mohamed Azmin Ali kerana mendakwa pihaknya diberikan kontrak untuk mengimport telur dari India melalui rundingan terus.

Memetik laporan Berita Harian, dalam surat tuntutan bertarikh 3 April 2023 yang dihantar firma guaman Han & Zi, syarikat berkenaan turut menuntut bekas Menteri Ekonomi itu supaya menarik balik kenyataan selain memohon maaf serta berjanji tidak mengulangi perbuatan.

Peguam syarikat itu berkata, dakwaan Mohamed Azmin dalam ucapannya adalah tidak benar dan berniat jahat dengan memutarbelitkan fakta.

Ia termasuk ucapan Mohamed Azmin itu didakwa memberi gambaran bahawa kerajaan korup dan tidak amanah serta anak guamnya tidak berprinsip serta menipu.

“Sekiranya kami tidak menerimai jawapan yang memuaskan dalam tempoh tujuh hari dari penerimaan surat ini, arahan kami adalah memulakan prosiding undang-undang terhadap anda,” katanya.

Tuntutan itu merujuk dakwaan Mohamed Azmin terhadap ahli perniagaan, Deepak Jaikishan yang dikatakan ada kaitan dengan isteri bekas Perdana Menteri, Datin Seri Rosmah Mansor.

Memetik dakwaan Mohamed Azmin ketika berucap di Markas PAS dekat Taman Melewar, Gombak pada bulan lalu, beliau mendakwa kerajaan menerusi Kementerian Pertanian dan Keterjaminan Makanan memberikan kontrak import telur dari India, secara terus kepada sebuah syarikat milik peniaga permaidani.

Ketua Penerangan Perikatan Nasional (PN) itu mendakwa pemberian kontrak secara terus itu ternyata bercanggah dengan janji Kerajaan Perpaduan yang diketuai Perdana Menteri, Datuk Seri Anwar Ibrahim.

Dakwanya lagi, Menteri Pertanian dan Keterjaminan Makanan, Datuk Seri Mohamad Sabu, turut membawa ahli perniagaan terbabit dalam lawatannya ke India sebelum ini.

Pada 28 Februari lalu, Mohamad menjelaskan hanya sebuah syarikat diberikan kebenaran mengimport telur dari India dan langkah itu diambil bagi menangani isu kekurangan bekalan telur dalam pasaran tempatan.

Bagaimanapun, Mohamad ketika menjawab soalan Ahli Parlimen Putrajaya daripada Perikatan Nasional (PN), Datuk Dr Radzi Jidin dalam Dewan Rakyat, mengakui syarikat import telur dari India itu tidak melalui proses tender terbuka kerana ia adalah ‘special case‘.


8 Tip Untuk Anda Yang Nak Travel Ke Iran

Bila aku dapat tau AirAsia dah buka route ke Tehran, terus aku semak harga kat AirAsia. Memg betul dah ada dengan basic price RM600 return.

Dulu trip pertama kami ke luar negara ialah ke Iran, tu pun sebab company trip. Rasa nak sangat repeat sebab tak puas.

Dari segi backpack punya side, aku tak boleh nak komen sebab kami pergi pun atas company.

Baca: AirAsia X Kembali Terbang Ke Iran Tapi Lelaki Ini Cakap ‘Don’t Go To Iran’

1. Orang-orang Iran kebanyakan tak paham English, dan diorang guna bahasa Parsi. Bukan Arab ye. Jadi sesiapa nak pergi siap-siaplah belajar sepatah 2 perkataan Parsi.

2. Di Malaysia tak ada matawang Iran. Kena tukar RM ke USD dulu. Sampai Tehran baru tukar USD ke duit Iran.

3. Sediakan dompet besar sebab bila tukar ke duit sana, duit akan jadi tebal berhelai-helai sebab nilai duit diorang kecik walaupun barang mahal.

4. Pada kami, barang-barang sana memang mahal (kalau hangpa tukar nilai ke RM la) terutama barang-barang import. Kami beli sos cili meggi botol kecil RM15, sebab kempunan nak makan pedas.

5. Cuaca boleh sampai ke 50 darjah celsius. Kami pergi musim panas. Panas tapi tak terik sebab angin kuat.

6. Pada hemat kami, overall orang sana memang tak berapa peramah. Jadi jangan nak harap depa nak senyum kat kita.

7. Yang penting tak rugi pergi Iran sebab tempat bersejarah dia sangat menarik. Macam dok tengok National Geographic.

8. Dah sampai sana jangan lupa cuba kebab depa. Rare dan terbaik bak hang.

Baca lagi: Itinerari Gaya Bajet Travel 10 Hari Ke 4 Bandar Di Iran


Nafi Drama The Hotel Tiru K-Drama, Michael Ang Tepis Dakwaan Netizen

Sebelum ini, kecoh di media sosial apabila ada netizen mendakwa drama The Hotel yang bakal ditayangkan hari ini di saluran TV berbayar mirip K-Drama seperti ‘Hotel Del Luna’ dan ‘The Penthouse‘.

— minutely malaytwt (@hourlymalaytwt) September 9, 2021

Mana nak tengok drama The Hotel yang kengkononnya *inspired by* The Penthouse tu 🥲

— Nisya 🇲🇾 (@nurhairunsy) September 12, 2021

Hal tersebut menjadi buah mulut netizen apabila melihat poster drama The Hotel yang membawa ‘vibes’ drama Korea. Malah, ada juga yang mengatakan bahawa drama The Hotel tersebut mungkin ‘remake’ daripada drama Korea.

Akan tetapi, Michael Ang iaitu penerbit drama The Hotel telah menafikan hal tersebut dan idea untuk drama ini digarap semasa pelaksanaan PKP pertama di mana semua tidak boleh keluar rumah dan melakukan aktiviti ketika pandemik berleluasa.

A post shared by Michael Ang (@michaelang38)

Tambahnya, jika drama The Hotel meniru drama Hotel Del Luna, pasti tidak lepas untuk ditayangkan. Manakala, Helmi Yusof yang merupakan pengarah drama ‘The Hotel’ mengucapkan terima kasih buat netizen kerana mempromosikan naskhah arahannya itu meskipun belum bersiaran.

Untuk pengetahuan anda, drama ‘The Hotel’ ini mengisahkan Raisa, seorang yang kaya tetapi mempunyai sifat psikopat di mana dia sukar memahami emosi dan segala tindak-tanduknya berdasarkan kehendak semata-mata sehingga dia mampu untuk membunuh. Kemudiannya, Sean muncul sebagai penghuni baru di hotel mewah di kediaman Raisa.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Ketua Suruhanjaya Penyiaran Indonesia Dakwa Upin & Ipin Adalah ‘Alat’ Propaganda Dari Malaysia

Baru 90 Minit Dilancarkan, Muzik Video Solo Lisa Blackpink Raih Lebih 10 Juta Tontonan

Peminat Dakwa Jumpa ‘Hotel Del Luna’ Sebenar Di Malaysia


Nafi Guna Daging Babi Dalam Mee Kari, OLDTOWN Sedia Ambil Tindakan Buat Penuduh

Tular baru-baru ini apabila sebuah restoran berstatus halal dengan jumlah cawangan yang banyak sekitar Malaysia didakwa menggunakan daging babi dalam mee kari.

Penularan isu ini sekaligus membuatkan orang ramai terkejut apabila mengetahui bahawa restoran tersebut merupakan OLDTOWN White Coffee yang sememangnya popular dan menjadi pilihan ramai.

Dalam pada itu, segalanya terjawab pada hari ini apabila Jabatan Kemajuan Islam Malaysia (JAKIM) bahagian hab halal memaklumkan pihak mereka telah mengunjungi cawangan OLDTOWN White Coffee berkenaan untuk menjalankan siasatan lanjut dan mengesahkan bahawa dakwaan yang tular melalui video berkenaan adalah tidak benar.

Berdasarkan kenyataan yang dibuat pihak JAKIM, OLDTOWN White Coffee telah memuat naik sebuah kenyataan dimana pihak mereka sudah mulai memegang Sijil Pergesahan Halal (SPHM) sejak dari tahun 2010 lagi.

OLDTOWN White Coffee turut memaklumkan dimana mereka sentiasa menggunakan bahan yang halal dalam menyediakan setiap makanan dan minuman yang disajikan.

Meskipun sudah disahkan OLDTOWN White Coffee menggunakan bahan yang halal, para netizen nampaknya masih lagi berbincang mengenai isu di sebalik video yang tular serta isu melibatkan hukum dan sebagainya.

Sehubungan dengan itu, pihak OLDTOWN White Coffee telah menggesa orang ramai untuk hentikan perkongsian berita palsu yang mendakwa restoran ini menawarkan mee kari menggunakan daging babi. Selain itu, tindakan undang-undang bakal diambil terhadap individu-individu yang didapati membuat tuduhan palsu.

Ketahui isu ini dengan lebih lanjut selepas didakwa restoran ini menggunakan bahan tidak dalam halal dalam penyediaan mee kari.

Restoran Berstatus Halal Didakwa Guna Daging Babi Dalam Mee Kari?

Lantai Kotor Dan Berkerak, Kilang Roti Ini Diarah Tutup Kerana Guna Sumber Air Dari Tandas


Nafi Jadi ‘Robin Hood’, Aamir Khan Tepis Dakwaan Beri Wang Dalam Karung Gandum

Sebut mengenai Aamir Khan pasti orang ramai cukup mengenalinya. Berjaya menjadi salah seorang pelakon lelaki ikonik dalam industri Bollywood menerusi filem-filem hit seperti 3 Idiots, Dangal dan Dhoom antara yang membuatkan beliau diminati ramai.

Di sebalik kehebatan beliau dalam bidang lakonan, muncul pula sebuah berita baru-baru ini yang mengaitkan gaya sumbangan beliau yang kreatif dan unik. Menerusi perkongsian palsu yang dimuat naik serta tular di media sosial, Aamir Khan dikatakankan mahu menderma wang kepada golongan yang memerlukan.

Aamir Khan donated bags of 1kg flour to the people in need. Since it's just 1kg, only the poorest person came to take it. But he had hidden 15000 Rupees($200) inside of them so the money went to those who really needed it. pic.twitter.com/xErqC1sWBo

— Shoaib 🇵🇰 (@Shoaibsayss) April 30, 2020

Dalam usaha untuk mengelakkan kebanjiran orang ramai mendapatkan bekalan makanan, Aamir Khan dikatakan sengaja menderma cuma 1kg tepung sahaja membuatkan orang ramai tidak berminat untuk mendapatkannya. Tanpa diketahui ramai, tepung yang diderma diisi dengan wang berjumlah 15,000 Rupee (~RM855.30). Dikatakan idea ‘genius’ ini dibuat dalam menapis golonga yang benar-benar memerlukan sahaja.

‘Kebijaksanaan’ Aamir Khan ini nyata telah membuatkan orang ramai percaya sekaligus mengaitkan kebijaksanaan beliau sebagai Rancho dalam filem 3 Idiots dengan diri beliau sebenar.

Meskipun berita palsu ini membuatkan beliau dipuji dan disukai peminat, Aamir Khan tampil menerusi laman Twitter beliau dalam menafikan sebarang sumbangan berkonsepkan Robin Hood seperti yang dikongsikan oleh orang ramai terhadap beliau.

Guys, I am not the person putting money in wheat bags. Its either a fake story completely, or Robin Hood doesn't want to reveal himself! Stay safe. Love. a.

Beliau juga turut menasihati orang ramai untuk stay safe bersempena dengan musim wabak COVID-19 yang melanda seluruh dunia ketika ini. Menerusi berita palsu yang tular ini, orang ramai diminta orang lebih berhati-hati sebelum berkongsi melihatkan kepada kebanjiran berita palsu yang tular sejak akhir-akhir ini.

Minggu ini turut menyaksikan Azhar Ali yang dikaitkan dengan biasiswa NASA mengaku bahawa biasiswa yang diterimanya adalah tidak benar sama sekali.

Status Biasiswa NASA Meragukan, Azhar Ali Akhirnya Mengaku Ia Tidak Benar

Netizen Indonesia ‘Serang’ Instagram KKM Gara-Gara Salah Faham Kes Import COVID-19


Nafi Laporan Amerika Syarikat, Korea Selatan Dakwa Kim Jong-un Masih Hidup

Sejak beberapa hari yang lalu, kecoh seluruh dunia apabila CNN selaku media ternama Amerika Syarikat memaklumkan Kim Jong-un yang merupakan pemimpin Korea Utara kini berada dalam kritikal selepas menjalani pembedahan jantung. Tidak kurang juga beberapa media lain yang melaporkan Kim Jong-un sebenarnya sudah meninggal dunia namun dirahsiakan oleh pihak negara tersebut.

Berita ini secara tidak langsung turut menimbulkan kepada pelbagai spekulasi khususnya mengenai pengganti Kim Jong-un yang bakal mengambil alih pucuk kepimpinan negara tersebut.

Terbaharu, penasihat polisi asing presiden Korea Selatan, Moon Chung-in tampil dengan menafikan dakwaan daripada CNN sekaligus memaklumkan Kim Jong-un masih hidup dan berada dalam keadaan yang sihat. Dilaporkan pemimpin Korea Utara ini sedang berehat di Wonsan sejak pada 13 April lalu.

Beliau yang sebelum ini aktif menghadiri sambutan paling meriah buat negara itu sempena kelahiran datuknya, Kim Il Sung juga tidak kelihatan pada 15 April lalu.

Meskipun dilaporkan masih hidup dan sihat oleh pihak Korea Selatan, ketiadaan beliau di media rasmi Korea Utama sejak 11 April lalu masih lagi menimbulkan tanda tanya dan skeptikal orang ramai mengenai keadaan pemimpin Korea Utara ini.

Kim Yo Jong dikatakan bakal mengambil alih tugas Kim Jong-un sebagai pemimpin Korea Utara sekiranya disahkan Kim Jong-un meninggal dunia.

Calon Pemimpin Korea Utara, Kim Yo Jong Dinilai ‘Lebih Kejam’ Daripada Kim Jong-un

Pakar Semenanjung Korea Percaya Kim Jong Un Telah Meninggal Dunia

‘Kehilangan’ Kim Jong-un Selepas Pembedahan Timbulkan Tanda Tanya Buat Orang Ramai


Nafi Sukakan Dadah, Syed Saddiq Nekad Bantu Penagih Dadah Kembali Ke Jalan Yang Benar

Melabel penagih dadah sebagai penjenayah dengan hukuman penjara tidak membantu mereka pulih tulis Menteri Belia dan Sukan, Syed Saddiq Syed Syed Abdul Rahman di sebuah caption yang dimuat naik di akaun Instagramnya semalam.

Menurut menteri berkenaan, pemulihan penagih dadah perlu diberi tumpuan oleh semua pihak berbanding memenjarakan mereka.

Menurutnya di ruangan caption tersebut, beliau memperjuangkan isu tersebut dalam jawatankuasa khas dadah yang dipengerusikan Perdana Menteri, Tun Dr Mahathir Mohamad dalam mesyuarat jemaah menteri pada minggu lalu.

Penagih dikalangan anak muda x3 lebih banyak dari yang dewasa. Majoriti datang dari keluarga susah. Apabila ditangkap, mereka tidak mampu bayar “bail” & kos guaman. Dadah bagi sesetengah pihak merupakan “escapism” kepada masalah hidup, sebab itu kenbanyakan yang terjebak datang dari keluarga yang susah. . Sekarang, kalau ditangkap mereka boleh dipenjarakan walaupun tidak mengedar. Apabila dipenjarakan, mereka akan ada rekod jenayah. Peluang pekerjaan hilang. Disisihkan keluarga & komuniti.Tekanan hidup meningkat. Dadah lagi sekali dijadikan teman hidup. . We need to be BRAVE ENOUGH to say that CRIMINALISATION OF ADDICTION has failed us. Penagih perlukan intervensi dari segi bantuan pemulihan & kesihatan. Tailored Job-assistance program supaya mereka ada matlamat hidup dan diterima masyarakat. . Melabel mereka sebagai penjenayah tidak membantu. Penjarakan mereka tidak membantu. . Kita patut tumpu untuk memulih, bukan penjarakan. . Saya telah perjuangkan isu ini dalam JK Khas dadah yang dipengerusikan YAB PM & dalam mesyuarat jemaah menteri. Saya akan terus perjuangkan isu ini. Bukan kerana saya suka dadah, tetapi kerana saya nak bantu penagih kembali semula ke jalan yang betul. WE CAN DO THIS! #PenagihBukanPenjenayah

A post shared by  Syed Saddiq (@syedsaddiq) on Oct 29, 2019 at 8:51am PDT

“Saya akan terus perjuangkan isu ini. Bukan kerana saya suka dadah, tetapi kerana saya nak bantu penagih kembali semula ke jalan yang betul. WE CAN DO THIS!”

“Penagih perlukan intervensi dari segi bantuan pemulihan dan kesihatan. Tailored Job-assistance program supaya mereka ada matlamat hidup dan diterima masyarakat.” katanya di Instagram di sini hari ini.

Menurut beliau lagi, penagih dikalangan anak muda adalah 3 kali lebih banyak berbanding orang dewasa. Kebanyakkan mereka itu daripada keluarga yang susah. Ini menyebabkan mereka tidak mampu membayar wang jaminan dan kos guaman.

“Dadah bagi sesetengah pihak merupakan “escapism” kepada masalah hidup, sebab itu kenbanyakan yang terjebak datang dari keluarga yang susah.” tulis menteri tersebut.

Terdahulu,  Kerajaan akan mempercepatkan usaha menyahjenayahkan penagihan dadah dengan menubuhkan satu jawatankuasa khas dianggotai Kementerian Dalam Negeri (KDN), Kementerian Belia dan Sukan (KBS) serta Ketua Setiausaha Negara.

Jawatankuasa itu ditubuhkan atas arahan Perdana Menteri, Tun Dr Mahathir Mohamad pada mesyuarat Kabinet minggu lalu.

Terdahulu, Yb Syed Saddiq mencadangkan mahu memperkenalkan perkhidmatan ‘Go-Jek’ di Malaysia. Klik pautan di bawah untuk bacaan lanjut.

YB Syed Saddiq Cadang Mahu Memperkenalkan Perkhidmatan ‘Go-Jek’ Di Malaysia

Ini Respon Syed Saddiq Berkenaan Isu Graduan Protes Ketika Konvokesyen Universiti Malaya

Gambar Bersama Syed Saddiq, Siapa Sebenarnya Wanita Cantik Berbaju Kebaya Ini?


Lelaki Tak Faham Soal Nafkah Anak Suka Salahkan Bekas Isteri

Nota Editor: Kisah ini disuarakan oleh Puan Suzana Ghazali yang berpengalaman sebagai perunding psikologi keluarga dan guaman syarie di Bina Bahagia Services. Dengan izin beliau, kami terbitkan semula di Vocket untuk bacaan Tuan Puan. Semoga bermanfaat.

Petikan bakal saya kongsikan di bawah ini adalah perkongsian saya mengenai satu kes yang pernah saya kendalikan, dikongsikan oleh Cik Puan Wizana, dikongsi semula oleh Puan Norhizan Awang dan saya kongsikan semula di wall saya sendiri hari ini.

Dialog dalam temujanji bersemuka saya bersama seorang client lelaki:

Klien: Bekas isteri saya minta tambah nafkah anak.

Klien: Anak 2, seorang 12 tahun, seorang 9 tahun. Sejak lepas cerai saya tak pernah putus bagi RM400 sebulan tapi baru ini, dia fail kes minta tambah pulak (pula).

Klien: 2006, memang tiap-tiap bulan saya tak pernah miss (gagal) bayar ke akaun dia RM400. Tau-tau sekarang ni dia minta tambah plak (pula).

Saya: Mmmm mudah kira lah, kalau lah tuan yang jaga anak-anak tu, cukup tak RM400 sebulan?

Klien: Memang cukup lah. Saya tau mesti cukup punya.

Saya: OK, mai (mari) kita kira. Bayar kat anak-anak RM400 kan? OK, untuk rumah, kalau sewa kat kawasan tempat bekas isteri tinggal sekarang dengan anak-anak, paling murah berapa?

Klien: Paling murah RM900 boleh dapat dah.

Saya: OK, RM900, katakanlah kira separuh je sebab separuh lagi bahagian bekas isteri, jadi sewa rumah RM450, betul?

Saya: Tuan bagi untuk anak-anak RM400 ja, untuk penginapan pun belum cukup tu! Macamana tuan cakap RM400 dah cukup? Makan minum dan lain-lain belum kira lagi tu.

Klien: Tapi dia kerja, saya pun ada isteri baru, ada 2 anak tiri duduk dengan saya.

Saya: Betullah dia kerja tapi nafkah anak adalah tanggungjawab ayah, bukan ibu.

Saya: Ya, betul! Biaya nafkah anak bukan tanggungjawab ibu tapi kalau ibu bantu, itu ihsan. Ihsan ni, kalau tak buat tak berdosa, buat dapat pahala. Tapi tanggungjawab kalau tak buat berdosa. Awak tolong bekas isteri jaga anak tiri, tu ihsan. Tapi anak-anak awak yang jadi tanggungjawab awak, camana (macam mana)?

Saya: Kalau mati tu lain cerita la, ini cerita sebab masih hidup dan mampu berusaha. Ikut hukum syarak pun, kalau ayah meninggal, tanggungjawab biaya nafkah anak ditanggung oleh ayah kepada ayah si anak kalau masih ada, kalau tak de (ada), jatuh kat bapa saudara sebelah ayah, bukan ibu yang bertanggungjawab. Kalau saya peguam bekas isteri tuan, saya akan ketengahkan fakta tuan sengaja mencari beban baru dengan berkahwin lagi dan dengan sengaja juga gagal melaksanakan tanggungjawab dan mengabaikan anak-anak sedia ada.

LIKE dan FOLLOW Vocket di Facebook serta Instagram


Nah Ini Dia 20 Cara Buat Duit Untuk Anda Yang Suka Travel

Nota Editor: 20 cara buat duit bagi anda yang suka travel ini telah dikongsikan oleh Puan Siti Asmaa di website beliau Travelog.my. Saya kongsikan semula di sini dengan izin daripada penulis.

Semoga ia bermanfaat dan dapat memberi idea kepada mereka yang suka travel dan diwaktu yang sama dapat menjana pendapatan sampingan melalui hobi ini.

Ramai orang tanya saya kerja apa dan buat apa. Mungkin bagi mereka, melancong tiga empat kali setahun perlukan kos yang banyak. Sebenarnya, saya cumalah kerja biasa-biasa sahaja.

Dan saya cuma mula ke luar negara pada May 2013, iaitu ke Bandung, Indonesia. Sebelum tu tak berapa berani dan tak ada geng. Sekarang dah kahwin, ada suami yang boleh buat lebih duit dan tolong pikul beg. Hohoho. Kerja saya ialah, 2 dari senarai di bawah:

Ramai otai-otai internet marketer yang buat duit online. Ramai. Saya mula tulis blog pada tahun 2005 iaitu menggunakan blog WordPress.com kemudian blog tu beralih kepada self-hosted blog.

Tapi saya bukanlah blogger yang famous sepertimana internet marketer lain seperti Ahmad Faizal, penulis buku SEO Merah Jambu tu.

Saya blogger cap ayam je. Tapi, saya ada banyak blog. Banyak. Lebih dari 20 buah blog dan majoritinya aktif juga. Cuma, inilah satu-satunya blog yang saya tunjuk muka saya selain lagi satu website, dan ini juga satu-satunya blog yang saya tulis pasal apa yang saya buat.

Blog lain, tak ada semua tu. Secara ringkasnya, saya blogger sepenuh masa yang kerja saya menulis, jawab soalan-soalan di ruangan contact form, reply email client dan buat iklan untuk promosikan website-website (atau blog saya yang lain).

Jika anda jadi internet marketer, anda juga boleh melancong sambil bekerja asalkan anda ada akses internet. Sekarang kan kebanyakan hotel semua ada internet. Kalau tak de pun, di McDonald’s kan ada internet. Hanya 2 kali je saya hadapi masalah nak dapatkan internet semasa melancong iaitu semasa di atas kapal Royal Caribbean Enchantment of The Sea (internet mahal macam jin), dan di Kepulauan Bahamas (guna di Starbucks pun kena bayar juga).

Selain tu, di tempat lain tak adalah susah mana pun. Btw, trip ke Bahamas tu ialah hadiah bapak mertua.

2) Jadi online trader (stock market atau currency exchange)

Ini pun hanya memerlukan akses internet sahaja untuk buat duit. Asal ada internet je, memang masyuk punya. Apa yang anda kena buat cuma belajar cara nak trade saham atau cara trade currency exchange.

Tapi kena ingat, bila bercakap pasal trading ni, ianya sesuatu yang high risk high return (bukan high risk high return yang orang skim cepat kaya selalu cakap tu).

Anda kena belajar dan mahir betul-betul, silap hari bulan bankrup di luar negara, nanti anda juga yang terkandas di negara asing. Nasihat saya, trade dengan jumlah yang anda tak kisah kalau rugi pun. Iaitu, bukan duit yang simpan untuk kegunaan di masa tua.

Nota: Samada stock market atau currency market, ia tidak sesuai untuk semua orang. Pastikan anda mahir, barulah cuba.

Ini lebih kepada dropshipper. Kalau saya nak cerita pasal dropship, panjang ceritanya. Eloklah anda buat kajian sendiri. Ada orang boleh jana beribu ringgit hanya dengan buat bisnes dropshipper. Dan tak semestinya anda jual barang sikit-sikit, boleh juga buat antara Bisnes to Bisnes (B2B).

Yang ini kerja famous. Saya pernah jumpa beberapa orang Mat Salleh yang mengajar Bahasa Inggeris di Malaysia. Sebab dia omputih, senang lah dia nak ajar Bahasa Inggeris.

Saya tak pasti sejauh mana tip ini berguna bagi orang Malaysia berkulit brown macam kita. Contohnya, anda pandai Bahasa Inggeris, ada master dan Ph.D dalam Bahasa Inggeris dan cakap English bunyi sedap dan makhraj yang betul.

Tapi kulit anda gelap macam saya. Anda ingat, orang Korea boleh terima macam tu? Orang Turki boleh terima cikgu Bahasa Inggeris kulit gelap berwajah Asian?

Hihihi Saya cakap dari pengalaman, penerimaan cikgu Bahasa Inggeris berkulit gelap agak rendah samada di Korea mahupun Turki. Di negara lain saya tak pasti.

Malah, di kalangan mat salleh ni semua, ada istilah yang mereka guna iaitu “white monkey”. Asalkan anda kulit putih, senang nak jadi cikgu Bahasa Inggeris.

Apapun, jika anda memang ada kemahiran bahasa yang baik, InsyaAllah rezeki ada di mana-mana.

5) Buat video, ambil gambar yang cun macam Zahariz Khuzaimah

Untuk jadi macam Zahariz Khuzaimah memang bukan mudah. Anda tahu Zahariz Khuzaimah? Yang buat rancangan Dengan Basikal Aku Menjelajah yang ditayangkan di TV Alhijrah tu.

Nak jadi macam dia, anda kena pandai photography, filming dan seumpamanya. Yang penting kena kuat, berstamina dan kesungguhan yang jitu. Rasanya, video dia yang latest pasal Kazakhstan digunakan oleh kerajaan Kazakhstan untuk tujuan promosi. Hebat kan?

Jual gambar kecil-kecilan mungkin tak dapat berikan keuntungan yang banyak. Tapi dengan jual copyright/licensing dsb kepada tour company, syarikat pelancongan atau barangan pelancongan, dan media, itu memang menguntungkan. Contohnya Matthew Kasrten ini.

6) Dapatkan scholarship dan sambung belajar

Ini syok. Selain dapat degree, sarjana ataupun Ph.D, anda dapat rasa hidup di negara asing. Dan dapat duit poket tiap-tiap bulan. 3 orang dalam keluarga saya yang dapat scholarship kerajaan dan MARA.

Kakak sulung saya, belajar di Jordan dan adik bongsu saya yang duduk di Jepun. Sorang lagi kakak saya tajaan MyBrain untuk Ph.D beliau dan memang beliau kerap ke luar negara untuk bentang kertas kerja ataupun hadir seminar sebagai syarat untuk lulus.

Hmm pandai-pandai tak apalah kan, kalau tak pandai macam saya ni mana ada orang nak bagi scholarship? Tapi kalau anda pandai dan layak, gunakan je peluang yang ada.

Selain jadi pelancong (habiskan duit), apa kata anda cuba jadi pemandu pelancong pula? Saya juga tahu, yang agensi-agensi pelancongan ni dia ada “gift” atau “hadiah” bagi orang yang refer customers.

Apa kata anda deal je dengan tour agency, cakap kat mereka, “kalau saya ada 14 orang nak melancong ke Paris, saya nak free trip untuk saya”. Kalau tak dapat free trip pun, dapat 70% diskaun pun cukup cantik tu.

8) Upah ambil gambar di tempat-tempat popular

Saya pernah tengok di Florida, sorang lelaki dengan satu kamera Instax dan satu papan tanda digantung pada baju bermaksud lebih kurang, “Hanya USD5 untuk sekeping gambar”.

Tak adalah lama mana pun saya tengok dia berniaga, tapi dengan modal kamera Instax dan sign digantung di baju, sambil tegur-tegur pelancong dengan ayat “nak ambil gambar tak?”, memang boleh dapat cikai-cikai pun dalam USD50. Bayangkan jika sehari suntuk di situ?

Kalau dah minat melancong, apa kata cuba cari-cari kerja kosong di syarikat penerbangan, tak kisahlah Malaysia Airlines ke, AirAsia ke. Baru-baru ni ada jawatan kosong Turkish Airlines di Turki untuk bahagian ticketing, tapi sebab syarat kena pandai Bahasa Turki dan Bahasa Melayu, saya tak layak nak pohon.

Kalau pandai Turkish, memang dah mohon dah. Hehe. Jadi, rajin-rajinlah ushar kerja kosong di syarikat penerbangan. Mana tahu ada rezeki. Yang saya tahu, syarikat airlines ni bagi benefit juga pada kakitangan. Nak lagi syok, ambil lesen memandu kapal terbang then jadi pilot terus.

Kalau pandai busking, boleh la buat. Kalau suara panggil hujan macam saya, jangan dicuba. Cuma anda kena cek undang-undang kawasan tersebut samada boleh busking ke tidak terlebih dahulu.

Yang ni anda kena belajar dari The Cute Traveler. Panjang juga list travel dia dengan buat kerja-kerja sukarelawan ni. Saya salute orang macam dia sebab sanggup buat kerja sukarelawan. Kalau ikut biodata dia, tahun ni tahun ke 3 dia melancong sebagai sukarelawan non-stop. Anda boleh rujuk website HelpX, WWOOF, Peace Corps, GreenPeace, PeaceBoat, TrustedHouseSitters, HouseCarers dan sebagainya kalau nak jadi sukarelawan.

Baca: ‘Volunteering Works’ Bawa Lelaki Ini Travel Ke Berbagai Negara

Anda ada bakat? Kalau dah memang famous boleh terus buat. Kalau belum famous, boleh mula usahakan untuk jadi penceramah dan khususkan dalam niche tertentu.

Pastu, boleh buat tour jelajah dunia sambil berceramah. Sesiapa nak dengar ceramah, kena bayar yuran. Ingat Ustaz Azhar Idrus buat ceramah dari satu tempat ke satu tempat tu free ke? Ustaz Don Daniyal pun bukan free dia pergi London tu. Sama macam Mohammed Zeyara juga. Umm, faham yea?

13) Buat kerja-kerja online di Elance, Odesk, Freelancer, Fiverr dan sebagainya

Saya ada pengalaman di Fiverr.com, tak banyak, tapi ada dapat lebih kurang RM12,000 income di Fiverr.com sehinggalah saya berhenti sebab buat kerja saya yang lain pay me more than my gigs on Fiverr.

Di Fiverr, level saya ialah seller level 2. Ada 3 ranking seller di Fiverr, iaitu yang paling tinggi ialah Top Seller. Saya hanya jual beberapa servis sahaja. Jika saya level 2 pun boleh buat RM12,000 di Fiverr, bayangkan anda yang Top Seller?

Mungkin anda juga boleh cuba Elance.com, Freelancer.com dan seumpamanya. Semua tu kerja-kerja online yang anda cuma perlukan akses internet untuk berurusan dengan pelanggan anda.

Berkenaan nak jual servis apa, itu anda kena fikir sendiri lah. Be creative ye! Saya tahu ada orang Malaysia buat duit di Fiverr sepenuh masa, cuma saya tak kenal secara face to face sahaja.

Kalau anda ada kemahiran tertentu, dan anda pandai mengajar, ajarlah. Website TakeLesson ialah antara pelajar dan guru. Macam-macam anda boleh ajar, hatta ajar main game pun!

Anda kena setkan jadual, harga kelas, timezone untuk “sekolah online” anda. Bayaran dibuat oleh pelajar melalui PayPal. By the way, saya pun akan cari orang untuk ajar Bahasa Turki melalui website tersebut nanti. Kalau anda pandai perakaunan, ajar perakaunan. Atau ajar Bahasa Melayu untuk expatriate yang akan bekerja di Malaysia.

Ini juga kerja famous untuk travel (dapat gaji, makanan 5,6 kali sehari, penginapan percuma dan lain-lain benefit termasuklah tip dari pelancong).

Saya ingat masa ke Bahamas, saya jumpa pekerja Indonesia atas kapal tu. Namanya, Andy. Andy cakap ada 50 pekerja Indonesia bekerja atas kapal tersebut, dan seorang warga Malaysia kerja sebagai jurugambar.

Tapi, sejauh mana awesome kerja atas kapal ni saya tak pasti, tapi macam cool je kan kerja atas kapal cruise merentas benua. Cewah. Cubalah cek kapal-kapal cruise, ada kapal dari Jepun berlabuh di Kota Kinabalu tu, mungkin mereka juga perlukan penterjemah haha!

Jadi macam Khairul Fahmi Che Mat dan pemain-pemain bola yang lain, atau macam Nicol David tu, atau Azlan Iskandar atau siapa-siapa sahajalah. Orang yang terlibat dengan kesukanan ni ada chance yang tinggi bukan sahaja untuk melancong, malah boleh jadi expatriate.

Jadi coach pun boleh, jadi wartawan sukan pun boleh, jadi cameraman untuk sukan pun boleh. Kalau jadi coach lagi best, tengok gaji Bojan Hodak tu berapa banyak? Banyak gila beb..

Beberapa kali juga kami diminta jadi interpreter untuk Bahasa Korea. Tapi masalah syarikat Malaysia ni, tak banyak yang sanggup bayar kadar yang kita tetapkan. Tapi untuk syarikat asing yang mana mata wang mereka lagi tinggi dari kita (USD/EUR/GBP contohnya), kebanyakannya OK je.

Jadi travel blogger dan khususkan blog tu untuk buat duit bukan kerja mudah. Saya nak cakap pun susah bab niche blog travel blogger ni. Tapi saya tahu, anda boleh buat duit dengan blog.

Ia berkait rapat dengan kerja nombor 1 di atas iaitu jadi internet marketer juga. Tulis blog, dan usahakan blog untuk jadi hebat macam blog Nomadic Matt tu bukan mudah. Perlukan usaha dan memerlukan masa untuk dapatkan hasil.

Kalau buat duit dengan blog, memang saya yakin boleh sebab saya sendiri pun buat. Cuma bab niche travel blogger ni je, saya kurang arif walaupun saya sendiri seorang travel blogger. Faham tak?

Kalau anda ada skill menulis yang baik, tulis je apa-apa cerita pasal travel anda. Ada website yang membeli kandungan untuk website mereka. Kena pandai-pandai cari website tersebut.

Contohnya, Virtual Malaysia bayar sehingga RM200 untuk satu artikel. Travel+Leisure membayar sehingga USD1/perkataan apabila artikel anda diterima.

BootsandAll bayar USD50 per artikel, Escapees Magazine bayar USD150 per artikel (maksimum 1,500 perkataan), France Revisited Magazine bayar USD15-USD25 bagi satu cerita, Great Escape Publishing membayar antara USD50 hingga USD200 per artikel bergantung kepada kandungan penulisan dan sebagainya lagi.

Motorhome Magazine membayar sehingga USD700 per artikel. TrailerLife juga bayar sehingga USD700 per artikel. Oregon Coast Magazine pula antara USD100-USD450 per artikel.

Perspective Travel Magazine pula USD100 per artikel. Sunset Magazine membayar sehingga USD1 per perkataan bagi artikel yang diterima untuk diterbitkan (kalau dorang tak terbitkan, tak dibayar la tu), dan berpuluh lagi website/majalah lain.

Saya tak pasti tentang Majalah Libur, Gaya Travel, dan Going Places (majalah melancong di Malaysia) punya polisi macam mana. Jika anda tahu, sudilah kongsi dengan saya info tu.

Nota: Angka-angka ini tepat sehingga waktu post ini ditulis. Anda boleh rujuk dengan klik pada link-link nama website/majalah berkenaan untuk maklumat lanjut. Saya cadangkan, hantar dokumen anda kepada copyeditor/proofreader selepas artikel ditulis sebelum dihantar kepada majalah-malajah tersebut.

20) Jadilah orang yang rajin, banyakkan membaca dan kreatif

Abah saya pernah pesan, “kalau ada ilmu, InsyaAllah rezeki ada di mana-mana”. Abah saya, terbang ke India dari Kuala Lumpur pada tahun 1970-an. Dari India, beliau hitchhiking ke Libya melalui jalan darat.

Tak mampu nak fly terus ke Libya pada waktu itu sebab faktor kewangan. Ya lah, masa tu mana ada Malindo Air, AirAsia itu semua. Itu pun beliau ke sana untuk belajar Bahasa Arab dan balik ke Malaysia 7 tahun selepas itu dengan dua ijazah. Sambil belajar, beliau juga bekerja.

Yang penting, kena rajin membaca dan belajar terutamanya bab jadi entrepreneur. Skill entrepreneur (selalunya usahawan ni dia kreatif) tu boleh membantu anda hidup di mana-mana, InsyaAllah.

So anda nampak kan, yang rezeki di bumi Allah ini sangat luas bagi mereka yang berusaha? Itu je lah dulu untuk saya kongsikan hari ni. Semoga bermanfaat. Dan kalau ada nak tambah, boleh tambah di ruangan komen.

Dan ini adalah satu lagi cara untuk anda travel secara percuma:

21) Menjadi penulis dan editor online media seperti Vocket

Menjadi editor dan curator di online media seperti di Vocket juga dapat membawa anda travel ke merata tempat secara percuma kerana ia ditaja sepenuhnya sama ada oleh syarikat penerbangan atau agensi pelancongan. Amacam? Hehe.

Baca lagi: Rahsia Bagaimana Gadis Ini Travel Sambil Jana Pendapatan Melalui AirBnB

LIKE dan FOLLOW Vocket di Facebook serta Instagram


Nahas 5 Pelajar USAS, Pemandu Treler Ditahan Untuk Siasatan

Pada tengah malam tadi, lima pelajar Universiti Sultan Azlan Shah (USAS) rentung dalam satu kemalangan di Kilometer 245.2 Lebuh raya Utara Selatan (PLUS) arah utara berhampiran Terowong Menora, Ipoh, Perak.

Menurut laporan Berita Harian, Ketua Polis Perak, Datuk Mior Faridalathrash Wahid, berkata nahas tiga kenderaan mengakibatkan lima individu maut akibat rentung terbakar di KM246, Lebuh raya Utara Selatan (PLUS) arah utara, di sini, dipercayai berlaku di kawasan penyelenggaraan jalan dilakukan pihak PLUS.

Beliau berkata, siasatan awal mendapati treler membawa muatan mozek sedang memandu di lorong kanan disebabkan lorong kiri laluan dari KM 246 hingga 244.4 ditutup disebabkan oleh penyelenggaraan jalan. Pada masa yang sama, kereta Honda City terbabit sedang mengekori di belakang treler berkenaan, sebelum kedua-dua kenderaan itu dipercayai memperlahankan kenderaan.

Rakaman dashcam kemalangan tragis yang telah mengorbankan 5 pelajar USAS Kuala Kangsar awal pagi tadi.

— VIRAL PERAK (@viralperak) May 12, 2022

Bagaimanapun, sebuah lagi treler membawa muatan besi pagar datang dari arah belakang Honda City berkenaan dan dan tidak sempat membrek, mengakibatkan ia merempuh bahagian belakang kereta berkenaan sebelum menyeretnya ke hadapan sehingga melanggar bahagian belakang treler bermuatan mozek terbabit.

Detik-detik kemalangan terbabit ada terakam pada dashcam salah seorang pengguna jalan raya ketika waktu itu, rakaman video yang tular itu mencetus pertikaian ramai bagaimana pemandu lori itu yang sedang membawa muatan boleh membawa laju seperti itu.

Tambah warganet lagi, memang ada segelintir pemandu kenderaan besar mempunyai cara pemanduan berbahaya yang boleh mencetuskan kemalangan kepada pengguna jalan raya lain.

.construction pulak…maka tiada peluang utk ke kiri….

…..ada anak kawan saya yg hafiz quran graduate jordan…muda…

…berapa ramai lagi harus terkorban dlm keadaan sebegini ye?.. https://t.co/yy1aBeIWvr

Aku selalu backup lori tapi kalini nampak betul lori depan ni laju macam hanat.Dah nampak lorong satu je, bawak lah slow slow. https://t.co/OpDUrMdx1I

Alasan dia brake xfungsi. Kau dengar jela nanti alasan dia apa https://t.co/wVJRLlnVqU

Tau apa aku selalu buat kalau dalam situasi sandwich mcm ni?Aku drive slow gampang biar treler blkg pn panas dia kena drive mcm siput. Lori ni brake dia tak sama mcm kereta ye. Silap haribln yg kena lenyek nnt kita, dia sedap tekan mcm lori tu mcm Lambo. https://t.co/5MTbo3wZcW

— The Harith (@rocketrhiss) May 12, 2022

Menurut laporan Kosmo tengah hari tadi, Kerajaan Perak bersama pihak Universiti Sultan Azlan Shah (USAS) akan menanggung keperluan ahli keluarga lima pelajar yang terkorban dalam kejadian tengah malam tadi.

“Segala bentuk makan dan minum serta penginapan ahli keluarga mangsa yang datang dari dalam dan luar Perak di bawah tangungan Kerajaan Negeri dan USAS.

“Kita juga akan menanggung kos pengurusan jenazah seperti penyediaan van jenazah, mandi jenazah serta pengkebumian ke semua mereka di kampung halaman masing-masing,” kata Pengerusi Jawatankuasa Pendidikan, Pengajian Tinggi dan Sumber Manusia negeri, Ahmad Saidi Mohamad Daud.

Terdahulu, kejadian sekitar pukul 12.52 tengah malam itu telah mengorbankan lima sekawan. Bagaimanapun, pemandu treler muatan besi berusia 28 dan treler muatan mozel 37 tahun didapati tidak cedera.

Susulan dari itu pemandu treler muatan besi ditahan untuk siasatan lanjut mengikut Seksyen 41(1) Akta Pengangkutan Jalan 1987.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Dalam satu kejadian lain pula, pengunjung Genting Highlands cemas apabila ada sebuah Hyundai Elantra sedang terbakar secara tiba-tiba mengundur turun bukit.

JBPM Siasat Punca Hyundai Elantra Terbakar Mengundur Di Genting Highlands

Seronok ‘Test Power’ Kereta, Pemandu Mercedes-Benz AMG Nyaris Jadi Punca Kemalangan

Pemilik BMW Dedahkan Pemandu Preve Putar Belit Laporan Polis Demi Dapatkan Pampasan Insurans